ועדת המשנה לתחבורה ציבורית, כנסת 20, פרוטוקול מספר 23, 2017-11-28 08:30

דב חנין: בוקר טוב לכם.

דב חנין: אני מתכבד לפתוח את ישיבת ועדת המשנה של ועדת הכלכלה של הכנסת לענייני תחבורה ציבורית.

דב חנין: בוקר טוב לכל אלה שהצליחו לפרוץ את המצור על ירושלים ולהצטרף אלינו.

דב חנין: קודם כל, נציגי הרכבת, שזה מרשים כי עדיין הרכבת המהירה לירושלים לא פעילה ובכל זאת הצלחתם למצוא את דרכם אל העיר.

דב חנין: אני מצטער שחלק גדול מנציגי משרד התחבורה ונציגי משרד האוצר תקועים בפקקים ועדיין לא אתנו.

דב חנין: זו חוויה שכל ישראל חווים כל בוקר ואני ער לכך שגם אם הם יצאו מתל אביב בשעה מאוד מוקדמת וראו את הזריחה בדרך, זה לא מבטיח שהם יגיעו בזמן לירושלים.

דב חנין: זה מצב כמובן עגום ומקומם.

דב חנין: אי אפשר להמשיך ולהשלים אתו.

דב חנין: הדרך לשנות אותו היא באמצעות מהפכת תחברה ציבורית שהרכבת היא חוליה מרכזית מאוד בה.

דב חנין: הרכבת היא חוליה מרכזית מאוד בה.

דב חנין: אנחנו נעסוק היום בחסמים לפיתוח הרכב.

דב חנין: אבל לפני שנדבר על החסמים, אני חושב שמגיעה לרכבת גם מילה טובה.

דב חנין: במקום שיש רכבות ויש כבר לא מעט קווים ויש בהם רכבות.

דב חנין: אנשים נוסעים יותר מהר, יותר בנוח, אפשר אפילו לעבוד במהלך הדרך.

דב חנין: לפחות מתוך החוויה שלי כמי שמשתמש מאסיבית ברכבת בדרך לחיפה, אני יכול לומר לכם שהציבור הישראלי מצביע ברגלים באופן מאוד מאסיבי בעד שימוש ברכבת.

דב חנין: רבותי סמנכ"לי הרכבת, אני יכול לבשר לכם שכל פעם שאני מגיע לרכבת לנסוע לחיפה, אני צריך לשבת על הרצפה כי אין מקום מרוב שאנשים בוחרים ברכבת, ואכן טוב שכך.

דב חנין: אבל אנחנו נמצאים בישראל במציאות שהיא קצת יוצאת דופן.

דב חנין: דיברתי על הפקקים ברכבים הפרטיים, אבל אנחנו נמצאים במצב מאוד ייחודי בעולם שבו יש גם פקק תנועה של רכבות.

דב חנין: פקק תנועה של רכבות זו המצאה ישראלית.

דב חנין: מרכז פקק התנועה של הרכבות נמצא במסילות איילון.

דב חנין: במסילות איילון יש לנו היום 3 מסילות פעילות וכמעט כל התחבורה הרכבתית של ישראל עוברת דרך צוואר הבקבוק הזה ותוצאה היא שכל רכבת שאנחנו רוצים להוסיף כמעט בהכרח צריכה לבוא על חשבונה של רכבת אחרת שצריך להוריד אותה.

דב חנין: בחודשים האחרונים אני מלווה מאבק מאוד מרשים של תושבי דרום הארץ שמנסים לקדם פרויקט של רכבת ישירה מהדרום – אנחנו מדברים על אופקים, שדרות, אשקלון, אשדוד – לתל אביב.

דב חנין: הרכבות שקיימות בקו הזה עוצרות היום גם בהרבה תחנות של ראשון לציון, בת ים-חולון, ולכן הנסיעה לתל אביב יותר ארוכה.

דב חנין: גם תושבי הדרום זכאים להגיע במהירות ובנוחות וישירות למרכז הארץ.

דב חנין: מהצד השני באים אלינו תושבי חולון ובת ים ואומרים: גם אנחנו רוצים להגיע לתל אביב במהירות ובאופן ישיר.

דב חנין: אנחנו לא רוצים להיתקע בפקקים הבלתי האפשריים ששי בגוש דן.

דב חנין: המציאות הזאת אומרת לנו שאנחנו צריכים לבחור מי הילד שאנחנו אוהבים יותר.

דב חנין: האם אנחנו נעדיף את תושבי הדרום הרחוק שרוצים להגיע לתל אביב או נעדיף את תושבי פרברי גוש דן שרוצים להשתמש באותה רכבת כרכבת פרברית?

דב חנין: במציאות הקיימת בצוואר הבקבוק של איילון, כל מהלך שאנחנו נעשה כדי לתגבר מישהו אחד, יהיה על חשבונו של מישהו אחר.

דב חנין: המציאות הזאת, גברותיי ורבותיי, הולכת להיות הרבה יותר קשה בעתיד הקרוב.

דב חנין: תופעל – אנחנו מקווים.

דב חנין: נדבר על זה עוד מעט – בעתיד רכבת מהירה לירושלים.

דב חנין: הרכבת הזאת אולי תאפשר גם לנציגי משרד האוצר ולנציגי משרד החבורה להגיע בזמן לדיונים בכנסת, וזה דבר חשוב, ויחד אתם לעוד הרבה אנשים טובים שגם הם רוצים להגיע לעבודה, אם זה בירושלים, אם זה בתל אביב.

דב חנין: הרכבת הזאת, בתחילת הדרך, תפעיל בשעה שתי רכבות לכיוון.

דב חנין: שתי רכבות לכיוון, בהנחה שיש לנו 800 איש בכל רכבת, זה 1,600 איש שיוכלו לנסוע ברכבת במקום בכלי רכב פרטיים.

דב חנין: מספר ראוי, אבל מספר מאוד מאוד קטן.

דב חנין: כאשר אנחנו אומרים לרכבת: למה לא 6 רכבות בשעה?

דב חנין: הרכבת אומרת: תחליטו איזה רכבות אתם רוצים הוריד כי בנתיבי איילון של הרכבת אין מקום לעוד רכבות.

דב חנין: זה נכון שהרכבת עושה מאמצים כדי שאת אותה שמיכה קצרה ובלתי אפשרית בכל זאת להאריך בקצת ויש עכשיו עבודה על מערכת תמרור ואיתות חדשה שתקל קצת על המצוקה, אבל זו, גבירותיי ורבותי, רק תרופה קטנה וחלקית.

דב חנין: זה כמו אקמול למי שחולה במחלה קשה.

דב חנין: אנחנו מדברים, כאשר מערכת התמרור החדשה תעבוד, על תוספת של 3 רכבות בכיוון לשעה.

דב חנין: במקום 14 רכבות לכיוון בשעה, יהיו לנו 17 רכבות לכיוון בשעה.

דב חנין: זה מספר מאוד מאוד קטן.

דב חנין: מאוד מאוד קטן.

דב חנין: זה לא מה שאנחנו צריכים.

דב חנין: אנחנו חייבים, לכן, לפתוח את צוואר הבקבוק של הרכבות באיילון.

דב חנין: חייבים לפתוח את צוואר הבקבוק הזה.

דב חנין: הדרך לפתוח את צוואר הבקבוק הזה היא בהוספת מסילה רביעית של רכבת באיילון.

דב חנין: הדבר הזה חיוני.

דב חנין: כמו הרבה דברים אחרים גם כאן

דב חנין: אנחנו היינו צריכים לעשות את זה לפני הרבה שנים.

דב חנין: מסילת הרכבת הרביעית באיילון הייתה צריכה להיות מתוכננת לפני יותר מ-20 שנה ומבוצעת לפני 15 שנה.

דב חנין: אבל, כפי שאנחנו נראה בדיון הזה, היא עדיין לא יוצאת לדרך.

דב חנין: עדיין אנחנו רחוקים ממצב של מסילה רביעית באיילון.

דב חנין: אנחנו רחוקים ממצב של מסילה רביעית באיילון בגלל כל הנשואים שאנחנו נשמע עליהם בדיון הזה.

דב חנין: אני רוצה לומר כאן שאני מאוד מאוד מעריך את העבודה הגדולה שעושים גורמי המקצוע, הן במשרד האוצר, הן במשרד התחבורה, הן ברכבת עצמה, כדי להתמודד עם הבעיות הקיימות.

<הילה חדד: גם "נתיבי ישראל".

דב חנין: וב"נתיבי ישראל".

דב חנין: תודה, גברת הילה חדד, נציגת משרד התחבורה.

דב חנין: אני מעריך את העבודה המקצועית הזאת.

דב חנין: אבל למרות המאמצים הגדולים שהאנשים הטובים האלה עושים, המערכת תקועה לחלוטין.

דב חנין: המערכת הזאת תקועה לחלוטין.

דב חנין: אני אדבר בכמה מילים – אנחנו נשמע קת יותר פירוט בהמשך – על החסם הגדול שעומד בפנינו והוא "מקווה ישראל".

דב חנין: "מקווה ישראל", בית ספר חקלאי יקר, אף אחד לא רוצה לפגוע בו, אף אחד לא רוצה לחסל אותו.

דב חנין: אבל ל"מקווה ישראל" יש חוק שמשריין להם טריטוריה מסוימת שבתוכה צריך לעבור קו הרכבת ועליה צריך להתקיים גם פרויקט גדול של ניקוז שהכרחי כדי לקדם את הרכבת.

דב חנין: ב"מקווה ישראל", משום מה, לא מבינים שיש אינטרסים לציבור הישראלי ואי אפשר להחזיק את כל אזרחי ישראל בני ערובה.

דב חנין: אני קצת מכיר את הפרטים, אני יודע על המשא ומתן שמתנהל, אני יודע גם על ההצעות שהוצעו מטעם משרד התחבורה וגורמים אחרים ל"מקווה ישראל", אני חייב לומר– אנחנו נשמע בדיון במובן – לפחות בראייה ראשונית, אלה הן הצעות מאוד מאוד נדיבות של פתרונות של סוג של פיצוי ל"נתיבי ישראל" על השימוש הזמני שהמדינה צריכה לעשות בקרקעות כדי לקדם את פרויקט הניקוז.

דב חנין: אני אומר שימוש זמני כי יבצעו עבודות, אבל יחזירו לכם את האדמה.

דב חנין: ועל השימוש הקבוע שאנחנו נצטרך להשתמש בפס מסוים מתוך קרקעות "מקווה ישראל" כדי להעביר עליו את הרכבת.

דב חנין: כמובן, אני אומר את זה בשם הכנסת, אי אפשר להשלים עם מצב כזה.

דב חנין: אי אפשר להשלים עם מצב שבו מישהו חושב שאפשר להמשיך לתקוע את כל עם ישראל בפקקים.

דב חנין: מבחינתנו זה לא ימשיך לקרות.

<רונן ראובן צפריר: קצת מעליב לשמוע את זה.

דב חנין: לא, לא.

דב חנין: אדוני כמובן יקבל את רשות הדיבור ויוכל להסביר למה אתם תומכים ברכבת ולמה אתם את כל אשר ביכולת

דב חנין: כם כדי שקו הרכבת הרביעי בצוואר הבקבוק של איילון ייצא לדרך.

דב חנין: אני אשמח לשמוע את זה, באמת אשמח.

דב חנין: אני מגיע לדיון הזה באמת בנפש חפצה.

דב חנין: אני אומר את הנתונים שקיימים בפני כרגע.

<רונן ראובן צפריר: אם אתה אומר, אתה לא בנפש חפצה.

דב חנין: אני אומר את הדברים בנפש חפצה לגמרי ואתה תוכל לומר את דברך ונשמע.

דב חנין: אם תצליח להראות לי ש"מקווה ישראל" מקדמים את המסילה הרביעית בכל כוחם, אני אשמח מאוד ואוסיף את זה לדברי הסיכום שלי.

דב חנין: אני אברך אתכם.

<רונן ראובן צפריר: אני אמתין בסבלנות.

<רונן ראובן צפריר: תודה רבה.

דב חנין: אני אתן לך אדוני.

דב חנין: אל תדאג.

דב חנין: צריך לומר כאן שבסופו של דבר הכדור נמצא בידי המדינה.

דב חנין: עם כל הכבוד לנציגי "מקווה ישראל", חוק "מקווה ישראל" אומר ששר התחבורה יכול לפנות לארבעה שרים ויחד אתם להוביל שינוי מיסוים במפה של הקרקעות של "מקווה ישראל".

דב חנין: השרים הרלוונטיים הם שרי החינוך, התרבות, הפנים והחקלאות.

דב חנין: בהסכמתם של השרים האלה אפשר לקדם שינוי.

דב חנין: לא צריך, אגב, אפילו לשנות את החוק.

דב חנין: צריך לקדם שינוי, להביא אותו לוועדה משותפת בכנסת, לגרוע אדמות מסוימות מאדמות "מקווה ישראל" ולהוציא את הרכבת לדרך.

דב חנין: אם לא נשתכנע בדיון הזה שכל מה שצריך להיעשות נעשה ואנחנו מתקדמים בקצב מהיר כדי לפתור את בעיית הפקק הזה ב"מקווה ישראל", אנחנו בסוף הדיון נקרא לשר התחבורה לעשות את זה, לפנות לארבעת השרים הרלוונטיים ולהוביל יחד אתם את המהלך לשינוי מפת "מקווה ישראל".

דב חנין: "מקווה ישראל" הוא מוסד מאוד חשוב, היסטורי.

דב חנין: אני חושב שחשוב לשמור עליו, חשוב להמשיך לקיים אותו.

דב חנין: אבל אנחנו צריכים להבטיח שהרכבת יכולה לפעול.

דב חנין: כשאני מדבר על המסילה הרביעית באיילון, אני מדבר על חסם אחד גדול לפיתוח הרכבת.

דב חנין: חסם שני עלול להיות בעניין החשמול.

דב חנין: קו הרכבת המהיר לירושלים אמור להיות קו חשמלי.

דב חנין: אנחנו נשמע עדכון על התקדמות העבודות בקו הזה ועל התקדמות העבודות החשמול בו.

דב חנין: אבל צריך לומר בדאגה שהנושא הזה נמצא גם עכשיו כשאנחנו עושים פה את הדיון הזה, בדיון בבית המשפט העליון מכיוון שאלה שלא זכו במכרז ביצוע עבודות החשמול פנו לבתי משפט.

דב חנין: בית המשפט דחה את תביעתם, הם ערערו לבית המשפט העליון וההליך הזה עדיין נמצא בבית המשפט העליון.

דב חנין: אני רוצה להיות מאוד מאוד ברור.

דב חנין: הכנסת איננה ערכאה אלטרנטיבית לבית המשפט העליון.

דב חנין: אנחנו לא מסלול מקביל.

דב חנין: מה שנמצא בבית המשפט העליון, יישאר בבית המשפט העליון.

דב חנין: אנחנו מכבדים את בית המשפט העליון ואנחנו לא ננהל כאן הליך מקביל.

דב חנין: לכן אני לא ארצה לשמוע בדיון הזה התייחסויות לגופו של ההליך בבית המשפט העליון.

דב חנין: מי שיש לו טענות ורוצה להשמיע אותן, יפנה לבית המשפט העליון וימצא את הדרך להשמיע את הטענות האלה.

דב חנין: מכאן אני רוצה לפנות גם לבית המשפט ולומר להם שאנחנו נקבל ונכבד לגמרי כל החלטה של בית המשפט העליון בעניין הזה.

דב חנין: רק היינו רוצים לראות שהחלטה כזאת תתקבל כמה שיותר מהר.

דב חנין: החלטה לכאן, החלטה לכאן.

דב חנין: אני מבין שיש מתווה פשרה.

דב חנין: הכדור כרגע נמצא אצל היועץ המשפטי לממשלה.

דב חנין: היועץ המשפטי לממשלה צריך להגיש את תגובתו, אז אני קורא ליועץ המשפטי לממשלה לא להתעכב ולהגיש את תגובתו לבית המשפט העליון ואני מקווה שמרגע שתינתן התגובה של היועץ המשפטי לממשלה לבית המשפט עליון, בית המשפט העליון יעשה את המקסימום האפשרי כדי לקם החלטה מהירה.

דב חנין: אנחנו פשוט חוששים שההתעכבות של הסיפור הזה תשליך על כל פרויקט החשמול ואולי אפילו גם על חשמול הקו המהיר לירושלים כי יש הבדל גדול בין מצב שגורם צריך לבצע חשמול של 60 קילומטר ואז הוא נערך בצורה אחת, לבין גורם שיודע שהוא צריך לחשמל 400 קילומטר ואז הוא נערך בצורה אחרת.

דב חנין: לכן, למרות שכרגע נושא קו הרכבת המהיר לירושלים הוחרג מהוויכוח המשפטי בבית המשפט העליון, אנחנו חוששים בכל זאת שלדבר הזה תהיינה השלכות.

דב חנין: אני רוצה לשים על השולחן עוד בעיה ואני שם אותה, שוב, כדרכי בלי שום דיפלומטיה.

דב חנין: עבודות החשמול הן עבודות מאוד מסובכות והן הולכות ומתקדמות לכיוון תל אביב.

דב חנין: ככל שעבודות החשמול יעברו את כפר דניאל ויתקדמו לתל אביב, עומדת השאלה מתי עושים אותן.

דב חנין: מי שחושב שאפשר לעשות את עבודות החשמול האלה רק בשעות הלילה, לא מבין את המורכבות של העבודות האלה, אלה עבודות שדורשות הרבה יותר זמן מאשר רק בלילה.

דב חנין: ולכן, המודל שנקבע ברכבת הוא מודל שאומר שמתחילים ביום חמישי ועובדים לאורך סוף השבוע.

דב חנין: אם לא עובדים לאורך סוף השבוע, יצטרכו למצוא זמן אחר של ימים שבהם הרכבת תושבת כדי לבצע את העבודות.

דב חנין: המדינה גם התחייבה לזכיין שמבצע את עבודות החשמול לתת לו את פרק הזמן הזה של כמה ימים שבהם אפשר יהיה לבצע את עבודות החשמול.

דב חנין: אנחנו כולנו עוקבים בדאגה אחרי משבר השבת האחרון שבו, משום מה, עבודות שלאורך הרבה שנים בוצעו על ידי הרכבת, פתאום הופכות להיות לנושא פוליטי ואפילו לנושא פוליטי בוער.

דב חנין: החשש הגדול שלנו הוא שהקורבן של המשבר הזה יהיה שוב הציבור הישראלי.

דב חנין: אנחנו נגיע לאחד משני מצבים שהם מצבים מאוד מסוכנים ובעייתיים: או שהעבודות יתבצעו רק בלילה ולכן הן לא יוכלו להתבצע בצורה ראויה ובצורה טובה וזה הולך ומחמיר ככל שאנחנו מתקדמים לתוך גוש דן בעבודות החשמול.

דב חנין: או שזה יקרה או שזה לא יקרה ולא יהיו פרקי הזמן הנדרשים כדי לבצע את עבודות החשמול ואז הפרויקט נתקע והפרויקט מתעכב ואנחנו נמשיך להתכנס פה ולבכות את מצב הפקקים לירושלים ולגוש דן, כי לא תהיה לנו רכב בזמן.

דב חנין: אלה הם דברים מאוד מאוד מדאיגים ואני בכוונה שם אותם על השולחן של הדיון שלנו בחדות כבר בפתיחת הדיון.

דב חנין: תודה לכולכם שהגעתם.

דב חנין: בינתיים הצליחו לפרוץ את המצור על ירושלים גם נציגי האוצר ומשרד התחבורה, ואני מברך אתכם על הצטרפותכם לדיון.

דב חנין: מי מכם יפתח?

דב חנין: אני לא יודע אם אתם רוצים לפתוח ברכבת.

דב חנין: כל אחד שמדבר, אנחנו בשידור ולכן גם לתועלת הציבור שצופה בנו מודאג, אנא אמרו את שמותכם.

<ראובן קוגן: נגעת בהרבה מאוד דברים.

<ראובן קוגן: בגדול, נושאי הדיון הם שניים.

<ראובן קוגן: נתחיל באיילון.

<ראובן קוגן: ניתן את האספקט התפעולי של התועלת מהמסילה הזאת.

<ראובן קוגן: את כל הנושאים ההנדסיים והסטטוס התכנוני, נציג של "נתיבי ישראל" ייתן אותו כי התכנון של המסילה הזאת נמצא באחריות "נתיבי ישראל" בהתאם להחלטות ממשלה קודמות.

<ראובן קוגן: הנושא השני זה נושא החשמול.

<ראובן קוגן: בנושא הזה אני אבקש לחכות למצגת מכיוון שמריך להבין את הפרויקט הזה.

<ראובן קוגן: זה לא עמודים ולא חוטים.

<ראובן קוגן: משהו מאוד מאוד גדול.

<ראובן קוגן: זו מהפכה שלמה בכל תפעול הרכבות.

<ראובן קוגן: פעם ראשונה משנות ה-50 שבה רכבת ישראל עברה מקיטור לדיזל, אנחנו בעצם עוברים מהפעלה בדיזל לחשמל.

<ראובן קוגן: מדינות מתוקנות עשו את זה לפני 100 שנה.

<ראובן קוגן: אנחנו באיחור קל, אבל בקצב אחר.

<ראובן קוגן: לגבי איילון.

<ראובן קוגן: אני אתחיל באיילון מכיוון שלא צריך להציג.

<ראובן קוגן: נכון להיום, רכבת ישראל מתכננת בתכניות האסטרטגיות שלה 6 מסילות באיילון מכיוון שגם המסילה הרביעית שאכן מגדילה את הקיבולת של תנועת הרכבות בתוך מסדרון איילון, שהוא צוואר הבקבוק של הרשת, מ-4 רכבות בשעה בכיוון ל-13, כולל מערכת ADCS level 2 שזה הפרויקט הטכנולוגי הנוכחי של הרכבת שנמצא כבר בשלב די מתקדם ביחס לתקופת הזמן שאנחנו עוסקים בו.

<ראובן קוגן: כל המכרזים יצאו.

<ראובן קוגן: למערכת - - - אותה מערכת שמעבירה את הנתונים מהקטר לפיקוד ושולטת על התנועה הזאת יש כבר קבלן שנערך לבצע את העבודות שלו.

<ראובן קוגן: מכרז שני נמצא בבדיקות והזוכה ייקבע לתקוותי תוך חודש ימים אחרי שנעשה את כל השימועים ואת כל הפרוצדורות.

<ראובן קוגן: המכרז השלישי יוגש בתחילת השנה הבאה, בפברואר, ואנחנו נקווה לקבוע את הזוכה שם באמצע הרבעון השלישי בשנה הבאה באופן שבשנת 2022 נוכל ליישם את הפרויקט הזה בתוך פרוזדור איילון ולהגיע ל-17 רכבות בשעה לכיוון, כמו אמרת קודם.

<ראובן קוגן: המסילה הרביעית פותרת את הקושי הטכני והפיזי של המסילה השלישית.

<ראובן קוגן: המסילה השלישית מתחילה מסבידור עד ההגנה ואחרי זה התכנית שלה להגיע עד לוד, אמורה להפוך את המסילה השלישית למסילה כמו מסילה 1 ו-2.

<ראובן קוגן: רק בשביל להבין את התמונה: כיום, הרכבות שנוסעות מחיפה לכיוון נתב"ג ולוד נוסעות באמצעות 1 ו-2 - - - אחת נוסעת צפונה ואחת דרומה.

<ראובן קוגן: המסילה השלישית מבצעת את התנועה מתל אביב לכיוון ראשל"צ מערב ואשדוד ואשקלון.

<ראובן קוגן: מכיוון שהתנועה במסילה הזאת מתבצעת לשני הכיוונים, גם צפונה וגם דרומה, הקושי הפיזי סוגר אותנו במגבלה של 4 רכבות בשעה בכיוון.

<ראובן קוגן: דרך אגב, גם מערכת ADCS לא משפיעה על הקיבולת הזאת מכיוון שהמגבלה היא מגבלה פיזית ולא מגבלה של קיבולת מסילה.

<ראובן קוגן: לכן, עד של נשים את המסילה הרביעית בשטח, אנחנו בכלל לא נוכל ליהנות משום שיפור טכנולוגי, גם אם הוא יהיה קיים ב-2022.

<ראובן קוגן: מעבר לזה, ברגע שניתחנו את התנועות של הנוסעים שלנו ל-2040 וזה כרגע טווח הזמן שהרכבת עובדת אתו, תכנית אסטרטגית ל-2040.

<ראובן קוגן: ראינו את כמות הנוסעים שצריכים לעבור באיילון ב-20 השנים הקרובות.

<ראובן קוגן: הבנו שגם המסילה הרביעית לא בדיוק נותנת מענה מלא.

<ראובן קוגן: אנחנו מתכננים היום מסילות 5 ו-6, מנהרה ארוכה ועמוקה שתכנס באזור שפיים מתחת לקרקע ותצא באזור שפירים ותתחבר לתחנת נתב"ג הקיימת שגם אותה צריך להכפיל ואז נוכל לקבל את המענה הראוי לתנועת הרכבות צפונה ודרומה.

<ראובן קוגן: רוב התנועה גם בעוד 20 שנה תתבצע דרך מסדרון איילון.

<ראובן קוגן: הצד המזרחי או הקו המזרחי שאנחנו מבצעים יחד עם "נתיבי ישראל" כבר היום ישמש בעיקר לתנועה של מטענים ולתנועות אחרות מאזור המזרח לכיוון מרכז הארץ.

<ראובן קוגן: מסילות 5 ו-6 נמצאות כרגע בתכנון ראשוני ובסוף השנה נאשר את התכנון הראשוני של 5 ו-6 ואז נבחר את מוסד התכנון הרלוונטי בשביל לקדם אותו.

<ראובן קוגן: מסילה רביעית מתקדמת בוות"ל.

<ראובן קוגן: אם אני מסתכל על זה היום לפני שנכנסנו לסוגיות של "מקווה ישראל", בהכירי את הפרויקטים האלה, זה פרויקט שרק הביצוע שלו לוקח בין 5 ל-6 שנים.

<ראובן קוגן: זאת אומרת שגם אם אנחנו נתחיל מחר, הדבר יקרה באמצע העשור הבא - - -

דב חנין: אדוני מדבר על החמישית והשישית?

<ראובן קוגן: לא.

<ראובן קוגן: לא.

<ראובן קוגן: רק על הרביעית.

דב חנין: הרביעית.

דב חנין: זאת אומרת, אם מחר בבוקר נפתרות כל הבעיות, עדיין ייקח לנו 5-4 שנים להפעיל את המערכת.

<ראובן קוגן: כן.

<ראובן קוגן: כי העבודות הן מאוד מאוד קשות.

<ראובן קוגן: הן בעיקר בכניסה לפרוזדור איילון, אבל גם מעבר לזה.

<ראובן קוגן: רוב העבודות יתאפשרו רק תוך השבתת תנועת הרכבות ולכן הנטייה תהיה לבצע מה שאפשר בלילות, אבל אי אפשר כל כך הרבה לעשות בלילה, אין מספיק זמן בסוף היום.

<ראובן קוגן: הזמן האפקטיבי לעבוד בלילה ברכבת ישראל הוא בערך 4 שעות.

<ראובן קוגן: בשעה 12 בלילה יש רכבת אחרונה ומתחילים את פריסת הקטע.

<ראובן קוגן: בשעה 05:30 יוצאת רכב ראשונה ולכן בשעה 04:00 כבר עושים פתיחת צירים ובדיקות.

<ראובן קוגן: יש 4 שעות ברוטו.

<ראובן קוגן: קחו בחשבון את התארגנות הקבלן בכניסה וביציאה, כי צריך להיכנס לרצועה ולצאת מרצועה.

<ראובן קוגן: בסוף אתה בשלוש שעות מקסימום.

<ראובן קוגן: זאת אומרת, סוף השבוע מחליף לנו בערך שבוע עבודה.

<ראובן קוגן: אם אני לא עובד בסוף שבוע, זה אומר שאני מאריך פי 7 ויותר את כמות הזמן שנדרש בשביל לבצע את העבודות.

<ראובן קוגן: זה נוגע לסוגיה האחרונה שדיברת עליה.

<ראובן קוגן: אני שמח שלפחות בתקשורת ברור שאף אחד לא רוצה לפגוע בתנועת הרכבות בימי חול ונצטרך למצוא את הפתרונות בהתאם להנחיה הזאת.

<ראובן קוגן: לפני שנגיע לחשמול, אני מציע שתשמעו את הסטטוס של המסילה הרביעית ואז נוכל לעבור לנושא הבא.

דב חנין: בסדר גמור.

דב חנין: מי מציג לנו?

דב חנין: יש בעיה עם המצגת?

דב חנין: אז בינתיים בואו נתחיל עם החשמול ונחזור או שגם זה - - - אנחנו נשמע את הפרטים, בינתיים עד שאתם נערכים לזה ניתן את רשות הדיבור למר צפריר, מנכ"ל בית הספר החקלאי "מקווה ישראל".

דב חנין: בוקר טוב, אדוני, ברוך הבא.

דב חנין: אני שמח שאתה בא אלינו בגישה חיובית ואומר לנו שכל הבעיות הולכות להיפטר.

דב חנין: זו המטרה של הדיון.

<רונן ראובן צפריר: בוקר אור לכולם.

<רונן ראובן צפריר: כמה נתונים יבשים, ברשותך, כדי שהדברים יהיו ברורים לכולנו.

<רונן ראובן צפריר: ראשית, אלה אדמות שנקנו מהתורכים.

<רונן ראובן צפריר: "כל ישראל חברים" קנו אותן והעבירו אותן למדינת ישראל ב-1956.

<רונן ראובן צפריר: זה אומר שאנחנו 147 שנים שומרים על האדמות האלה בגופנו ובנפשנו, מנהלי הקודמים ואנשי צוות לפני שעשו את זה והיום אנחנו עושים את זה גם.

<רונן ראובן צפריר: חשוב לי לציין ולומר שהמסילה הרביעית היא חלק קטן משטחים נרחבים ש"מקווה ישראל" העבירה למדינה בשנים האחרונות.

<רונן ראובן צפריר: זה מראה איזה סוג של חלמאות, לצערי, בתכנון הלקוי של כל האזור הזה, כולל הספיקות של נחל איילון והתכנונים לגבי הכניסה לנחל איילון, כולל הנתיב הרביעי, כולל המסלולים הנוספים בנחל איילון.

<רונן ראובן צפריר: כל הדברים האלה, בסופו של דבר, פוגעים באדמות שלנו, כולל הפקעות שנעשו לאורך השנים.

<רונן ראובן צפריר: אנחנו לא רוצים להוות חסם.

<רונן ראובן צפריר: אנחנו מבינים את המשמעות של הפרויקט הזה למען מדינת ישראל ולמען אזרחיה ואנחנו רוצים שהוא גם יתקדם.

<רונן ראובן צפריר: אבל גם יש גבול עד כמה אנחנו מסוגלים לוותר על העקרונות שלנו בתור אנשי אדמה ששומרים על האדמה הזו כל כך הרבה שנים.

<רונן ראובן צפריר: אנחנו נמצאים היום במשא ומתן שבו שמאים של "נתיבי ישראל" ושל "מקווה ישראל", בשיתוף משרד התחבורה כמובן, על מנת למצוא את הפתרון.

דב חנין: מה זה שמאים?

דב חנין: הוויכוח הוא על כסף?

<רונן ראובן צפריר: הוויכוח הוא לא על כסף.

<רונן ראובן צפריר: הוויכוח הוא מעבר לכסף.

<רונן ראובן צפריר: כמו שאתה מבין, אנחנו באים ממקום של רגש וקשר לאדמה הזאת, זו אדמה ששמרנו עליה 147 שנים ואני חושב שמגיעה לנו הזכות - - -

דב חנין: שמרתם עליה בין היתר כדי שאפשר יהיה לעשות שם רכבת.

<רונן ראובן צפריר: ממש לא.

<רונן ראובן צפריר: ממש לא.

<רונן ראובן צפריר: שמרנו עליה על מנת שנוכל לחנך דרכה ועל מנת שדרכה נכבוש את הארץ הזאת בשלום.

דב חנין: צפריר, תרשה לי.

דב חנין: סך כל השטח שנמצא בידי "מקווה ישראל" מהו?

<רונן ראובן צפריר: 3,300 דונם במרכז מדינת ישראל.

<רונן ראובן צפריר: מהווה מרכז לתשתיות לאומיות להרבה תשתיות לאומיות שלא דיברו עליהן פה בשולחן הזה.

דב חנין: 3,300 דונם.

דב חנין: מדובר פה על שני מהלכים.

דב חנין: על מהלך אחד של פרויקט ניקוז שבו יבצעו עבודות, אבל יחזירו לכם את האדמה אחר כך.

<רונן ראובן צפריר: לא מדויק.

דב חנין: תתקן אותי.

דב חנין: מהלך שני שהוא רצועת הדרך של הרכבת, 60 דונם.

דב חנין: עדיין, אם לוקחים את רצועת הדרך זו של 60 דונם, עדיין נשארים לכם 3,500 דונם.

<רונן ראובן צפריר: לא.

<רונן ראובן צפריר: 3,100 ומשהו.

<רונן ראובן צפריר: אבל חשוב לציין שברגע שהפארק משתלט על האדמות שלנו, מבחינת החקלאות שנוכל לבצע, זה 50% מבחינת הקיבולת של האדמה כי עושים שם שינויים משמעותיים בקרקע.

<רונן ראובן צפריר: זה אחד.

<רונן ראובן צפריר: שניים, חשוב לציין לומר שה-60 דונם האלה הם חלק מעוד עשרות דונמים שנלקחו מאתנו ויילקחו מאתנו, כמו שאתה שומע, מסילה חמישית ושישית – אם זה שם או לא שם, אנחנו לא יודעים – מסלולי אופניים, צינורות ביוב, תשתיות ביוב, קו AY ועוד כל מיני דברים שקורים באדמות שלנו, כולל הרחבה של נתיבי איילון.

<רונן ראובן צפריר: דברים שקורים השכם והערב.

<רונן ראובן צפריר: אני עסוק היום בתכניות של עוד 15-10 שנים קדימה על מנת באמת לשחרר את צוואר הבקבוק שנוצר גם בנתיבי איילון וגם בכלל כל הרצועה הזאת שהיא מאוד מאוד בעייתית.

<רונן ראובן צפריר: אנחנו קיימים 147 שנים על האדמה הזאת לא סתם.

<רונן ראובן צפריר: אנחנו נמצאים שם ודרך האדמה הזאת הצלחנו להקים את מדינת ישראל.

<רונן ראובן צפריר: כל מי שיושב פה בחדר הזה חייב תודה ל-147 שנות ציונות וחינוך וחקלאות שקמו ב"מקווה ישראל" ואפשר להוכיח את זה - - -

יעקב גיל: עכשיו אתם תוקעים את מדינת ישראל?

יעקב גיל: זה שינוי כיוון?

יעקב גיל: שינוי מגמה?

<רונן ראובן צפריר: חס וחלילה.

<רונן ראובן צפריר: לא הקשבת למה שאמרתי.

<רונן ראובן צפריר: אני עדיין אומר שאנחנו בעד הפרויקט הזה, אנחנו מוכנים להיות חלק מהפרויקט הזה.

<רונן ראובן צפריר: אנחנו באמת דנים בפרויקט הזה לא מעט זמן כדי לקדם אותו.

<רונן ראובן צפריר: אנחנו לא מהווים שום חסם.

<רונן ראובן צפריר: אנחנו רוצים להיות שם.

<רונן ראובן צפריר: אתה יכול דבר פה עם אנשים ששותפים אתנו לישיבות האלה, מרשות הניקוז, מ"נתיבי ישראל", ואנחנו מופתעים מזה שאומרים שאנחנו החסמים.

<רונן ראובן צפריר: אנחנו לא.

<רונן ראובן צפריר: אנחנו רוצים להתקדם.

<רונן ראובן צפריר: להתקדם בדרך ראויה ומכובדת ל"מקווה ישראל" וזה הדבר היחידי שאנחנו רוצים.

<רונן ראובן צפריר: אני רוצה להקריא לכם משהו קטן מאוד שהקריא אותו שר החקלאות גבתי ב-1970.

<רונן ראובן צפריר: הוא קרא את זה ב-100 שנים ל"מקווה ישראל", לפני 47 שנים: אבן היסוד שהונחה לפני 100 שנה להקמת הבניין הראשון של בית הספר "מקווה ישראל" הייתה גם אבן היסוד להתיישבות היהודית בארץ ישראל.

<רונן ראובן צפריר: התיישבות אשר שמשה ומשמשת בסיס ותשתית למפעל התקומה שלנו שהשקענו בו מאמצים על אנושיים והרבה דם וזיעה של שלושה דורות.

<רונן ראובן צפריר: זה היה לפני 47 שנים.

<רונן ראובן צפריר: אנחנו מסתכלים 150 שנה קדימה על מנת לחנך את התלמידים שלנו לאהבת האדם, האדמה, הטבע והמולדת ואנחנו נוכל לעשות את זה ברגע שאתם תתייחסו אלינו בצורה אחרת.

<רונן ראובן צפריר: זה לא רק הפרויקט הספציפי הזה, זה בכלל להסתכל על האדמות האלה בצורה אחרת ולייחס להן את החשיבות המגיעה להן: מרכז הארץ, 1,800 תלמידים שחיים מהאדמות האלה בסופו של דבר.

<רונן ראובן צפריר: זה היחס שאנחנו רוצים.

<רונן ראובן צפריר: נמצא פה לידי מנכ"ל "כל ישראל חברים", מר יהודה מימרן, שהם העבירו את האדמות האלה למדינה.

<רונן ראובן צפריר: המדינה התחייבה על סמך האדמות האלה לממן את בית הספר על כל הגירעונות שלו בכל השנים האלה.

<רונן ראובן צפריר: זה לא קרה.

<רונן ראובן צפריר: אנחנו מבקשים שתתייחסו אלינו כמו שצריך.

<רונן ראובן צפריר: הפרויקט הזה יש לו זרוע ביצועית, אנחנו שם יושבים עם המתכננים, בודקים את הדברים האלה, רוצים להתקדם.

<רונן ראובן צפריר: אנחנו לא רוצים שבעוד חצי שנה יגידו: זה לא 60 דונם, אנחנו רוצים עוד 1,000 דונם, אנחנו רוצים עוד 500 דונם.

<רונן ראובן צפריר: זה מה שקורה ב-10 שנים האחרונות.

<רונן ראובן צפריר: חשוב שתדעו את הדברים האלה.

<רונן ראובן צפריר: הפרויקטים האלה כל פעם מוציאים מאתנו עוד חתיכה ועוד חתיכה ועוד חתיכה, וכל פעם מי שבא לא יודע מה קודמו עשה.

<רונן ראובן צפריר: ברשותכם, אני רוצה שיהודה קצת יסביר מה המשמעות של כי"ח באדמות האלה.

דב חנין: כן, אדוני.

דב חנין: בבקשה, נציג "כל ישראל חברים".

<יהודה מימרן: חלק מהדירקטוריון של "מקווה ישראל".

<יהודה מימרן: כמו שרונן אמר, "אליאנס", "כל ישראל חברים" הקימה את "מקווה ישראל" בשנת 1870, העבירה את האדמות למדינה ועוד אדמות רבות שהועברו למדינה.

<יהודה מימרן: מי שמכיר את "אליאנס", "כל ישראל חברים", למעלה ממיליון בוגרים.

<יהודה מימרן: הדבר האחרון שאפשר להגיד על כי"ח ועל "אליאנס" זה שהם לא קשובים לצרכי העם ולצרכי המדינה.

דב חנין: הנה המבחן להיות קשובים לצרכי המדינה וצרכי העם.

<יהודה מימרן: אנחנו נדבר על זה.

<יהודה מימרן: אני מוכרח להגיד שאני מאוד מופתע מהפתיחה.

<יהודה מימרן: אני רוצה להגיד, חבר הכנסת דב חנין, שאתה באופן אישי אחד מחברי הכנסת שאני מאוד מעריך ואני חושב שהתמונה שנתנו לך היא לא תמונה מדויקת בכלל.

דב חנין: אני אשמח אדוני שתתקן.

<יהודה מימרן: אמרת שזה בראייה ראשונית.

<יהודה מימרן: אני רוצה להגיד שאנחנו משתפים פעולה באופן מאוד חיובי מההתחלה.

<יהודה מימרן: יושבים פה נציגי ממשלה, נרצה לשמוע את דעתם באופן מאוד חיובי - - -

דב חנין: אני מתרשם אפילו מהעובדה שהדבר הזה לוקח כל כך הרבה זמן, ההדברות הזאת, המשא ומתן.

דב חנין: איפה זה תקוע?

דב חנין: על מה הוויכוח?

<יהודה מימרן: זה לא אנחנו שתוקעים.

<יהודה מימרן: אני רוצה להגיד שעד לרגע הזה לא קיבלנו שום הצעה כתובה לגבי הפיצויים שיינתנו ל"מקווה ישראל".

<יהודה מימרן: לא קיבלנו ואני לא מבין - - -

<גלעד צוובנר: זה לא נכון.

<גלעד צוובנר: הועברה הצעה - - -

<יהודה מימרן: לא קיבלנו שום הצעה כתובה לדבר הזה.

<גלעד צוובנר: - - - הצעה.

<גלעד צוובנר: הבעיה העיקרית היא שאנחנו, "נתיבי ישראל", לא יודעים מה - - -

דב חנין: חברים, חברים.

דב חנין: נעשה את זה בצורה כזו: אני אאפשר לכם כמובן להגיב, כרגע ניתן בצורה מסודרת לנציג כי"ח להגיב.

דב חנין: אתם תגיבו לדבריו.

<יהודה מימרן: אנחנו רוצים להגיד ושזה יהיה רשום בפרוטוקול.

<יהודה מימרן: אנחנו מאוד קשובים, אנחנו מבינים את הצורך, אנחנו רוצים לקדם את הפרויקט, רק אנחנו לא רוצים שבמתווה הזה של הקמת הפרויקט "מקווה ישראל" תנוצל ולא תקבל את הפיצוי שנדרש.

<יהודה מימרן: שם זה עומד.

<יהודה מימרן: יש משא ומתן בין השמאי שהוא נציג של "מקווה ישראל" לשמאי של משרד התחבורה.

<יהודה מימרן: הם עוד לא הגישו הצעה לזה.

<יהודה מימרן: ברגע שנקבל הצעה נשב.

<יהודה מימרן: אנחנו מאוד מאוד קשובים לפרויקט, לכן אני מאוד מופתע מהדינמיקה הזאת.

דב חנין: תודה לך, אדוני.

דב חנין: נחזור אליכם, נציגי הרכבת ו"נתיבי ישראל".

דב חנין: בינתיים אתה יכול להתייחס לסוגיה של - - -

<גלעד צוובנר: רעיון פרויקט המסילה הרביעית החל ב-2007 לקרום עור וגידים.

<גלעד צוובנר: במסגרת החלטת "נתיבי ישראל" ב-2010 הוחלט לתקצב את הפרויקט ולהתחיל לקדם את התכנון שלו.

<גלעד צוובנר: התכנון דרש להתחשב בכל המרכיבים במרחב, לרבות כל מרכיב הניקוז המשמעותי באיילון.

<גלעד צוובנר: בסוף 2016 התכנית אושרה על ידי הוות"ל לפרסום להתנגדויות.

<גלעד צוובנר: היא נמצאת בשלב הזה בתקווה שיסתיים בקרוב.

<גלעד צוובנר: כמו שנאמר, התכנית מייעדת 60 דונמים להחליף להם את הייעוד מייעוד חקלאי לייעוד של דרך ומסילה על מנת להרחיב את הרצועה.

<גלעד צוובנר: אני יכול להציג את זה במצגת.

דב חנין: כן, בבקשה.

<גלעד צוובנר: המסילה הרביעית באיילון, פרויקט באורך של 22 קילומטר, מתחנת סבידור מרכז ועד מתחם הרכב בלוד.

<גלעד צוובנר: מורכב משלושה מרכיבים: הסדרה בתוך רצועת איילון, היכן שנמצאות 3 מסילות רכבת להוסיף את המסילה הנוספת ובכלל זה להצר את תעלת איילון.

<גלעד צוובנר: המרכיב המרכזי הנוסף שלו הוא להוסיף 2 מסילות על 2 המסילות הקיימות לאורך כביש 1 .

<גלעד צוובנר: כל זה נועד, כפי שאמר ראובן קוגן, להפריד את תנועת הרכבות המהירות מהרכבות הפרבריות ולאפשר קיבולת מירבית בקו.

<גלעד צוובנר: במסגרת הרחבת החתך של כביש 1 נדרש להסיט את כל הרצועה כ-30 מטרים צפונה ולאפשר העברה של עוד שתי מסילות נוספות ונתיב נוסף בכביש 1, לרבות הסדרת הבטיחות בו.

<גלעד צוובנר: במסגרת הפרויקט נדרשנו לטפל בכל מרכיבי הניקוז של נחל איילון לאורך השנים בעקבות גם הצרת התעלה.

<גלעד צוובנר: הדבר נדון במליאת הוות"ל בתהליך ארוך בו הוחלט מה פתרון הניקוז שיש לקדם לשם הפרויקט הזה.

<גלעד צוובנר: מדובר בביצוע מפעל הניקוז הגדול בפארק אריאל שרון - - - הצפה בשטחים שמדרום לכביש 1 ו"מקווה ישראל", להוסיף מאגרים במעלה כדי להעלות את הקיבולת של הניקוז ולקדם תכנון - - - עתידי כדי לאפשר פתרון ארך טווח ברבות הימים לפרויקט.

<גלעד צוובנר: כשאנחנו מדברים על השטחים של "מקווה ישראל", בירוק אלה שטחי "מקווה ישראל" במרכז הארץ.

<גלעד צוובנר: במרכז רואים את רצועת כביש 1 והרכבת.

<גלעד צוובנר: לאורך הכביש נדרשים ה-60 דונמים שצבועים באדום.

<גלעד צוובנר: אלה 60 הדונמים שנדרשים לצורך הדרך.

<גלעד צוובנר: במקביל, פרויקט הניקוז מתקיים בכל השטח הגדול של פארק אריאל שרון.

<גלעד צוובנר: זה מסומן כשטח A.

<גלעד צוובנר: בכל השטחים האלה ייעשה עיבוד, הסדרת הניקוז ותוחזר הקרקע בחלקה למצב עיבוד חקלאי כמו שהוא היום וחלקה למצב עיבוד חקלאי אחר של מטעים או דברים שונים, אבל בסופו של דבר תוחזר ל"מקווה ישראל".

<גלעד צוובנר: מבחינת "נתיבי ישראל", בקידום של הפרויקט הזה יש שני חסמים מרכזיים.

<גלעד צוובנר: אחד, ההסדר עם "מקווה ישראל".

<גלעד צוובנר: אנחנו כבר במשך כמעט שנה מנהלים משא ומתן כדי להבין כיצד אפשר להגיע להסדרים מסוימים לגבי הקרקע כדי לפשט את התהליך.

<גלעד צוובנר: עד היום אנחנו לא רואים סופיות לתהליך של המשא ומתן כדי להבין איפה מסתיים המשא ומתן, מה העמדה הסופית שלהם, כדי שאפשר יהיה לגשר.

<גלעד צוובנר: מבחינתנו, התהליך הזה לא יכול להסתיים.

<גלעד צוובנר: אנחנו הולכים והולכים לעוד פגישה ועוד פגישה ויש שמאים ואין שמאים, והנה עוד שבוע ועוד חודש והפרויקט צריך להתקדם וכרגע הוא נתקע, נעצר, בגלל שאי אפשר להתקדם מול "מקווה ישראל" בנושא הזה.

<יהודה מימרן: זה לא נכון.

<יהודה מימרן: למה אתה מציג את זה ככה?

דב חנין: הוא מציג, סליחה חברים, הוא מציג את העובדות כפי שהוא מכיר אותם.

דב חנין: אני מבין שיש כאן ויכוח, אבל הוא מציג את העובדות כמו שהוא מכיר אותן.

<גלעד צוובנר: - - - "מקווה ישראל" שזה מקום מכובד מאוד, היסטורי, ויושבים ומדברים על הנושאים, אבל הבעיה היא שאנחנו לא רואים סופיות.

<גלעד צוובנר: כלומר, אפשר לדבר על כסף, מה נדרש, אבל אני לא יכול לשים צרכים אחרים שלא קשורים לפרויקט שלי, אלה דברים שאין להם קצה.

<גלעד צוובנר: אי אפשר לתחם אפילו את המשא ומתן גם בפגישות שנעשו אפילו אתמול ב"מקווה ישראל".

<גלעד צוובנר: חסמים נוספים שיש לנו: ביצוע פרויקט הניקוז.

<גלעד צוובנר: כדי להתחיל את עבודות המסילה ברצועת איילון נדרש להשלים את עבודות הניקוז בפארק אריאל שרון ולהתחיל אותן מחר בבוקר כי רק אותן ייקח בערך שנתיים-שלוש לסיים.

<גלעד צוובנר: גם שם רשות העתיקות וגורמים נוספים מכניסים מקלות בגלגלים ובאים בדרישות בפרויקט.

<גלעד צוובנר: אם רוצים להמשיך לדבר על "מקווה ישראל", אני אשים את המפה למי שרוצה לשאול.

דב חנין: התמונה בסך הכול ברורה.

דב חנין: מישהו מנציגי הרכבת, ממשרד התחבורה, משרד האוצר רוצה להתייחס לסוגיה הזו של "מקווה ישראל"?

דב חנין: למישהו יש משהו להוסיף בעניין?

<הילה חדד: על חשיבותה של המסילה רביעית לא צריך להוסיף.

<הילה חדד: לגבי "מקווה ישראל", אנחנו אכן בתהליך משא ומתן אתם.

<הילה חדד: נפגשנו כמה וכמה פעמים.

<הילה חדד: הבעייתיות מבחינתנו, כמו שאומר גלעד, שעם כל הרצון הטוב ועם כבוד רב ל"מקווה ישראל" על כל מה שעשו לאורך השנים, ואי אפשר לקחת את זה מכם, אנחנו לא יודעים להגיד מתי אנחנו סוגרים והסיפור הזה יהיה מאחורינו.

<הילה חדד: אנחנו לא מצליחים אפילו לחתום הסכם עקרונות שיאפשר לנו לצאת מחר לשטח ולהתחיל את פתרון הניקוז שהוא תנאי הכרחי לביצוע המסילה.

<הילה חדד: ככל שאנחנו מתקדמים לחורף, אנחנו גם מאבדים את חלון ההזדמנויות ונדחים בעוד שנה.

<הילה חדד: מבחינתנו, ככל שהשמאים עובדים, וזה בסדר וזה מצוין, אנחנו חייבים להבין מתי ייצא עשן לבן מהסיפור הזה.

<הילה חדד: הרבה רצונות טובים זה בסדר, אבל בסוף אפשר לשבת למשא ומתן המון זמן עם כולם ברצון טוב ופשוט לא לסכם אותו.

<הילה חדד: זו האמירה מבחינתנו.

<הילה חדד: ברורה לחלוטין חשיבותה של "מקווה ישראל" וכל התרומה שלהם לאורך השנים.

<הילה חדד: אני חושבת שבסוף גם משרד התחבורה וזרועותיו, נת"י והרכבת, מוגבלים במה שהחוק מאפשר להם לעשות במסגרת פרויקט תחבורתי.

<הילה חדד: אנחנו פה עם כל הכלים שנתונים בידנו.

<רונן ראובן צפריר: ברשותך, "מקווה ישראל" היא חברה ממשלתית שיותר מ-10 חודשים אנחנו בלי יושב-ראש.

<רונן ראובן צפריר: אנחנו לא יכולים להתכנס - - -

דב חנין: מי אמור למנות?

<רונן ראובן צפריר: שר החינוך.

<רונן ראובן צפריר: השרים שציינת קודם.

דב חנין: אין לכם יושב-ראש?

<רונן ראובן צפריר: אין לנו יושב-ראש.

<רונן ראובן צפריר: אנחנו מתפקדים ב-10 החודשים האחרונים ללא יושב-ראש.

<רונן ראובן צפריר: בעוד חודשיים אנחנו נהיה בחדלות פירעון כי אנחנו לא נוכל להעביר ניהול תקין.

<רונן ראובן צפריר: זה אומר שאנחנו נצטרך לעצור במקום.

<רונן ראובן צפריר: 1,800 תלמידים יצטרכו, כנראה, להישלח הביתה כתוצאה מדבר שהוא לא באשמתנו.

<רונן ראובן צפריר: זה אחד.

<רונן ראובן צפריר: שניים, אנחנו מבקשים, עם כל הכבוד לחסמים של הרכבת, גם לשחרר חסמים שתקועים ב"מקווה ישראל" ואולי פעם אחת המדינה הזאת תקיים איזושהי ועדה של שלוטשה מנכ"לים שקשורים לשרים שציינת קודם על מנת לשחרר את החסמים שתקועים אצלנו כי אנחנו מוגבלים בהרבה מובנים.

דב חנין: אדוני אומר חסמים שתקועים אצלכם – למה את המתכוון?

<רונן ראובן צפריר: אנחנו ישות מוניציפלית.

<רונן ראובן צפריר: אנחנו חבל גלילי במרכז מדינת ישראל.

<רונן ראובן צפריר: אנחנו מנהלים את כל המוניציפליה על חשבון הגב של התלמידים שלנו.

<רונן ראובן צפריר: זה אומר שאנחנו לא זוכים לשום דבר, מאשפה, מבארות מים שאנחנו מטפלים בהן, מתשתיות רקובות של 60-50 שנה.

<רונן ראובן צפריר: כשחגגו 100 שנה ל"מקווה ישראל" טיפלו בתשתיות.

<רונן ראובן צפריר: בעוד שנתיים יש 150 שנה, אנחנו נשמח מאוד שתהיה איזו תקנה מעכשיו שתתקצב את "מקווה ישראל" ל-150 שנה ולמה שעושים עם המקום המדהים הזה.

<רונן ראובן צפריר: זה מה שאני מבקשים.

<רונן ראובן צפריר: אנחנו לא מהווים שום חסם לפרויקט הזה.

<רונן ראובן צפריר: אנחנו מתקדמים ומתקדמים.

<רונן ראובן צפריר: שעות רבות אנחנו מבלים גם עם הצוות של "נתיבי ישראל", גם עם השמאים שלנו, גם עם רשות הניקוז, גם עם נציגי פארק אריאל שרון.

<רונן ראובן צפריר: וכל פעם אנחנו עדים לכל פרויקט חדש שנוצר: עכשיו אנחנו נמצאים בעיצומו של פרויקט של AY – קו של קרוב ל-300 או 400 מטר שמניחים בשטחים שלנו.

<רונן ראובן צפריר: אז לבוא ולומר שאנחנו עוצרים תשתיות לאומיות – זה ממש לא נכון.

<רונן ראובן צפריר: אנחנו רק מקדמים אותן ועושים את זה באהבה רבה.

<רונן ראובן צפריר: כמובן שיש גבול עד כמה אנחנו מסוגלים לספוג.

דב חנין: תודה אדוני.

<יהודה מימרן: כדי להיות קונקרטיים, אנחנו פשוט מחכים לסיום המשא ומתן להצעה של השמאים לגבי סכום הפיצוי.

דב חנין: הבנתי את הנקודה הזו.

דב חנין: מישהו עוד רוצה להוסיף?

דב חנין: הראל ממשרד האוצר.

<הראל שליסל: אנחנו רואים תנופה מאוד מאוד גדולה בשנות התקציב האחרונות, 2017-2016 ותקציב הפיתוח של משרד התחבורה בדגש על תחבורה ציבורית.

<הראל שליסל: לתחושתנו במשרד האוצר, עם הכסף גם בא התיאבון של כל מיני גורמים שיושבים על כל מיני נכסים אסטרטגיים.

<הראל שליסל: דיברו פה מילים יפות קודם, משא ומתן מתקדם, כן הניחו הצעה כתובה, לא הניחו הצעה כתובה – לא רוצה להיכנס ממש לפרטים של ההצעות מטבע הדברים כשמתנהל משא ומתן.

<הראל שליסל: אבל אני רוצה להגיש שמה שמתנהל פה מצד "מקווה ישראל" זה על גבול הסחיטה.

<הראל שליסל: יש פה נכס אסטרטגי שהוא חסם לפרויקט שהוא אחד הפרויקטים אם לא הפרויקט החשוב ביותר היום בתחבורה ציבורית במדינת ישראל.

<הראל שליסל: נציגי "מקווה ישראל" מבינים את זה, הם יודעים שאנחנו – כל הממשלה, הרכבת, "נתיבי ישראל", משרד התחבורה, משרד האוצר – חייבים את הפרויקט הזה, מעוניינים בפרויקט הזה והדרישות שלהם במשא ומתן לא הגיוניות: עשרות מיליוני שקלים.

<הראל שליסל: סדרי גודל שלא ראינו בפרויקטים קודמים.

<הראל שליסל: במצב הזה אי אפשר לסיים משא ומתן.

<הראל שליסל: ברור שלא תהיה – רגע, אני לא קטעתי אותך – מה שמתנהל פה זה על גבול השערורייה.

<הראל שליסל: אנחנו נצטרך לחשוב כממשלה, הוועדה גם כן במקום שלה, לראות איך אנחנו פותרים את הסוגיה הזאת.

דב חנין: תודה לך, אדוני.

דב חנין: בבקשה, גברתי, בדרך כלל נשים קודם.

דב חנין: גברתי הצביע הוגם האדון לידה.

דב חנין: תציגי את עצמך.

<כרמית פנטון: אני ממונה על מחוז תל אביב מטעם משרד הפנים.

<כרמית פנטון: יכול להיות שאולי מר יעקבי צריך לדבר לפני.

דב חנין: יאללה.

דב חנין: תודה, גברתי.

דב חנין: בבקשה אדוני.

<בני יעקבי: אני מאגף שימור קרקע וניקוז במשרד החקלאות.

<בני יעקבי: אנחנו אחראיים גם על נושא הניקוז בארץ.

<בני יעקבי: שר החקלאות גם אחראי על חוק הניקוז.

<בני יעקבי: עברנו הרבה והצוות פה מכיר אותנו, בנושא הניקוז באיילון.

<בני יעקבי: משרד החקלאות לא התנגד לתכנית הניקוז אפילו שאנחנו יודעים שהאישור שלה יחשוף את המדינה לתביעות ניכרות בגין תביעות פיצוי כי תל אביב פשוט תהיה מוצפת בהסתברויות תכן שלא עומדות בתמ"א 34 ב' 3 כיוון שהמנהרה - - - היא לא בתוקף.

<בני יעקבי: כל - - - המקצועיות שדנו אמרו שכדי להגיע להסתברות - - - תל אביב זה 1 ל-100 ונדרשת המנהרה.

<בני יעקבי: הוחלט שזה לא יבוצע בשלב הזה.

<בני יעקבי: שר התחבורה ושר - - - אנחנו לא דורשים לשנות את ההחלטה הזו.

<בני יעקבי: אבל אנחנו רוצים להתריע שכתוצאה - - -

דב חנין: אני לא כל כך מבין את אדוני.

דב חנין: אדוני אמנם מדבר ברור, אבל הוא אומר דברים מאוד מדאיגים.

דב חנין: אתה אומר מצד אחד שאם המהלך הזה יקודם, תל אביב תוצף.

דב חנין: זה לא כל כך מוצא חן בעיני רוב הציבור.

דב חנין: מצד שני אתם לא מציעים לתקן את ההחלטה הקיימת שאולי לטעמכם היא לא מספקת.

<בני יעקבי: אני אסביר.

<בני יעקבי: הסטנדרט להסדרה של ערוצי ניקוז בשטחים מבונים נגזר היום מתמ"א 34 ב' 3 שזה מתישהו עם תמ"א 1 החדשה.

<בני יעקבי: באזורים כמו תל אביב, כמו תחבורה בתל אביב, כמו שכונת הארגזים והיישובים בתל אביב, התמ"א מצפה להסדרה שאירועי שיטפון לא יחזרו בהסתברות של 1 ל-100 שנה.

<בני יעקבי: לא כל 100, אלה בהסתברות 1 ל-100 שנה.

<בני יעקבי: הפתרון שכולם מתכננים, ש"נתיבי ישראל" הגיעו אליו יחד עם מתכנני הוות"ל, בסוף אמרו שכדי להגיע - - - צריך לבצע את המנהרה לים מאיילון לכיוון יפו או איפה שלא יגיע.

<בני יעקבי: - - - משרד התחבורה, תעדכנו אותי אם אני טועה, לאור העלויות הניכרות של המנהרה הזאת הוחלט בניהול סיכונים שעדיף בשלב זה לא לעשות את המנהרה לים ולהסתכן בתביעות פיצויים להצפות.

<בני יעקבי: שר החקלאות החליט שהוא לא מתנגד לשר התחבורה בעניין הזה ולכן שר החקלאות לא אומר:

<בני יעקבי: אנחנו מתנגדים לתכנית הרכבת עד שלא תוסדר המנהרה לים או שיוסדר פתרון אחר ב-1 ל-100.

<בני יעקבי: יחד עם זאת, מרכיבי הפתרון הניקוזי הם בעיקר המאגר הגדול בפארק אריאל שרון עצמו.

<בני יעקבי: הם בעיקר המאגרים במעלה במחצבות הקיימות.

<בני יעקבי: לדעתנו, אותם צריך לקדם הרבה יותר מהר מאשר הפתרון או ההשפעה הניקוזית של "מקווה ישראל" בנושא הניקוז.

<בני יעקבי: לכן, אנחנו לא חושבים שבעניין הזה של הניקוז, "מקווה ישראל" הוא החסם הגדול.

<בני יעקבי: הסיכון של העיר תל אביב אם יהיה או לא יהיה - - - של מקווה של ישראל מתוך כל הפארק, הוא לא ישבור שוויון.

<גלעד צוובנר: לא ניתן לבצע את פארק אריאל שרון בלי הסדר ב"מקווה ישראל".

<גלעד צוובנר: חלקות "מקווה ישראל" נמצאות משני צדי הכביש.

<בני יעקבי: אני אומר שיש קרקעות של "מקווה ישראל" מצד צפון ומצד דרום של הכביש.

<בני יעקבי: יש את נפח ההצפה הרדוד שאתם מתכננים בחלק הדרומי.

<בני יעקבי: הוא לא שובר שוויון מבחינת הסתברויות התכן להצפות בתל אביב.

<בני יעקבי: אני חושב שבזה גם אתה מסכים אתי.

<גלעד צוובנר: אני מסכים.

<גלעד צוובנר: אני אומר שההחלטה התקבלה.

<גלעד צוובנר: מוסד התכנון החליט מה פתרון הניקוז.

<גלעד צוובנר: אני לא מחליט.

<גלעד צוובנר: אני מציע - - -

<בני יעקבי: בהחלטות של מוסדות התכנון כתוב אם יש - - - מדובר על פארק אריאל שרון, מדובר על המאגרים במעלה.

<בני יעקבי: אבל תוכלי לתקן אותי, את מכירה יותר טוב ממני.

<בני יעקבי: מבחינת נפח ההצפה, זה לא מה שישבור, זה לא מה שמעכב.

<בני יעקבי: תשאיר את זה לשלב ב' ותעשה את כל המרכיבים האחרים.

<גלעד צוובנר: אבל המרכיבים האחרים אי אפשר לבצע אותם - - -

דב חנין: תודה, אדוני.

דב חנין: אדוני רצה להעיר משהו בהקשר הזה?

<זאב לנדאו: כן בנושא הניקוז.

<זאב לנדאו: אמנם היום יום אביבי בחוץ, אבל אני רוצה להסביר את הסיכון הקיים בשינויי מזג האוויר.

<זאב לנדאו: לפני שנה, כמעט בתאריך הזה, ב-1 בדצמבר, היה אירוע שנחשב על ידי המטאורולוגים כאירוע מקומי כביכול, אירוע שהתרחב על פני 12 שעות בלבד, הוא התרכז באזור נתב"ג, כפר חב"ד.

<זאב לנדאו: באירוע הזה הזרימה שמדדנו בכניסה לתל אביב הגיעה ל-175 קוב/שנייה.

<זאב לנדאו: ב-185 קוב/שנייה אנחנו כבר נותנים התראה לנתיבי איילון ולמשטרת התנועה לסגור את הנתיבים.

<זאב לנדאו: אני מדבר על אירוע באמת מקומי, קטן - - -

דב חנין: אדוני מזכיר לנו דבר שכולנו זוכרים.

דב חנין: מה הפתרון שלכם?

<זאב לנדאו: כמי שהוביל ויזם את התכנית בתחום פארק אריאל שרון, פתרון הניקוז בפארק אריאל שרון הוא רק פתרון חלקי, כפי שציין קודם חברי בני.

<זאב לנדאו: כדי לתת פתרון מלא לבעיה יצטרכו – אני מוצא לנכון להעיר פה – לבצע את התכנית כולה כפי שאושרה על ידי הוות"ל ושלבי הביצוע צריכים להיות תואמים לשלבי הקמת מסילת הרכבת.

דב חנין: התכנית כולה.

דב חנין: על מה אדוני שם את הדגש בתוך התכנית כולה?

<זאב לנדאו: הפתרון כולו כולל את קודם כל את פתרון הניקוז בתחום פארק אריאל שרון, המאגים במעלה שאת חלקם כבר קידמנו והם נמצאים בתכנון וכוללים גם את הטיה חלקית של האיילון לכיוון הים.

דב חנין: מה שנקרא "המובל".

<זאב לנדאו: בדיוק.

<זאב לנדאו: אני גם חייב לציין שתכנית הניקוז הגדולה בתחום פארק אריאל שרון, כאשר קידמנו אותה, הוא נעשתה בשיתוף פעולה מלא עם "מקווה ישראל", הם היו שותפים.

<זאב לנדאו: לדעתי, הוויכוח היחידי הוא לא על עצם התכנית, כפי שאני מבין, אלא על הנושא הכספי בלבד.

דב חנין: רינת כהן, ראש צוות בוות"ל, בבקשה גברתי.

דב חנין: תגידי לי את התפקיד המדויק שלך למען הפרוטוקול.

<רינת כהן: אני ראש צוות מרכזי פרויקטים בוות"ל.

<רינת כהן: אנחנו מכרים מימים ימימה.

דב חנין: כן, כן.

דב חנין: אני זוכר אותך מתפקידים נוספים.

דב חנין: בבקשה, גברתי.

<רינת כהן: הפרויקט הזה של המסילה הרביעית באיילון מקודם בוות"ל, למעשה הוכרז כתשתית לאומית בשנת 2007, אבל העבודה האינטנסיבית עליו היא רק בארבע-חמש שנים האחרונות כשהפרויקט עבר לחברת "נתיבי ישראל".

<רינת כהן: לפני זה הוא היה אצל רכבת ישראל ואז עבר לנתבי איילון.

<רינת כהן: בארבע-חמש השנים האחרונות, מאז החלטת הממשלה על "נתיבי ישראל", הוא תוקצב והעבודה האינטנסיבית עליו החלה, לטעמי, בצורה מעוררת כבוד והשתאות כי אני מעולם - - -

דב חנין: האנגלים אומרים: העוגה נבחנת באכילתה.

דב חנין: אני לא אומר את זה באנגלית כי אנחנו בכנסת.

<רינת כהן: פרויקט בסדר גודל כזה שבארבע-חמש שנים מגיע לישורת האחרונה שלו, לא עניין של מה בכך.

<רינת כהן: צריך להבין שהפרויקט הזה, מעבר לחשיבות התחבורתית שלו, נוצר מצב שרוב הזמן של חברות התשתית לקידום של הפרויקט עסק בפתרונות לענייני הניקוז.

<רינת כהן: צריך להבין, החלופה שנבחרה לתוספת של מסילה רביעית במפלס הקרקע, זאת אומרת, במפלס המסילות הקיימות, המשמעות שלה היא הסרת החתך של האיילון, זה הביא למצב שהפרויקט התחבורתי הוא אולי הכי חשוב במדינה – היה צריך לטפל בכל בעיות בניקוז באגן איילון.

<רינת כהן: זה לא טפל רק בבעיות הניקוז של תל אביב, זה לטפל בכל בעיות הניקוז של אגן שאיילון.

<רינת כהן: אלה בעיות של שנים אחורה.

<רינת כהן: אלה בעיות של ניהול נגר נכון, בעיות של החדרה.

<רינת כהן: השאיפה שלנו, בסופו של דבר, הייתה להגיע למצב שאנחנו לא מרעים את המצב הקיים.

<רינת כהן: זאת אומרת, ברגע שמוסיפים את המסילה בחתך הנוכחי, אנחנו מצליחים לתת מענה ראוי ומספק מבחינה ניקוזית.

<רינת כהן: במשך שנתיים התקיימו דיונים רציניים עם הגופים הכי גדולים במדינה שאמונים על הניקוז.

<רינת כהן: זה כולל את משרד החקלאות, זה כולל את רשות המים שאמונה על הנתונים הרשמיים, על כמויות הגשם, על הספיקות שיש בכל אגן איילון.

<רינת כהן: כשאני אומרת אגן איילון, אני מדברת מראשון לציון דרומה.

<רינת כהן: מנכ"ל רשות הניקוז יכול להסביר יותר טוב ממני.

<רינת כהן: אנחנו מדברים כבר אפילו על מאגר משמר איילון שנמצא בואכה לטרון.

<רינת כהן: זאת אומרת, זה אגן עצום שהתכסית עליו גדלה עם השנים ובעיות הניקוז רק גדלות.

<רינת כהן: בסופו של דבר בעיות הניקוז יורדות למורד ומי שצריך לטפל בזה זה פרויקט תחבורתי שעולה על התעלה במורד, בשפלה.

<רינת כהן: במשך שנתיים התקיימו דיונים, בערך כל חודש דיון גדול שקדמה לו המון עבודת הכנה מקצועית.

<רינת כהן: כמו שאמרתי, השתתפו שם משרדי הממשלה הכי חשובים בנושא הניקוז.

דב חנין: גברתי מסבירה לנו על דיונים חשובים, משרדים חשובים ואנשים טובים.

דב חנין: אני רוצה לשאול אותך שאלה אחת שהיא מבחינתי השאלה הכי חשובה: האם התכנית הקיימת היום מבחינת

דב חנין: כם נותנת מענה סביר לחששות שהעלה נגיע משרד החקלאות?

<רינת כהן: לשם אני מגיעה.

<רינת כהן: לדאבוני, לפני שבוע הוגשה התנגדות על ידי משרד החקלאות.

<רינת כהן: משרד החקלאות הגיש התנגדות לפרויקט המסילה הרביעית.

<רינת כהן: אני לא זוכרת בדיוק את המינוחים, אבל בידי יש התנגדות שהוות"ל עכשיו לדון בה במסגרת 60 יום של התנגדויות.

<רינת כהן: התהליך הזה שאני מדברת עליו, השתתפו בו ראשות המים והשתתפו בו המשרד להגנת הסביבה ומשרד החקלאות ומשרדי האוצר והתחבורה והגיעו להחלטה שלטעמי היא המיטבית ביותר מבחינת עלות–תועלת למדינה.

<רינת כהן: המשמעות שלה היא שנקבע שלביות, כמו שמנכ"ל רשות הניקוז ציין.

<רינת כהן: אגב, הכול היה בשיתוף פעולה עם רשות הניקוז.

<רינת כהן: שלביות שקובעת מתי מתחילים לעבוד על המסילה, מתי מתחילים להפעיל את המסילה ובשאיפה להגיע בסוף למצב שנותן גם מענה ל-1 ל-100.

<רינת כהן: אני חושבת שהפתרון שהגיעו אליו הוא הפתרון המיטבי.

<רינת כהן: ההנחיות האלה הן הנחיות מחייבות שכתובות בהוראות התכנית שעכשיו נמצאת בהפקדה.

<רינת כהן: צוותי התכנון עבדו עליהם כוללים יועצים מפה ועד הודעה חדשה וכולם הצביעו בעד, כולם קיבלו את ההחלטה שהם מוכנים ומקבלים את הפתרון הזה וחושבים שהוא הפתרון הראוי והנכון ביותר.

<רינת כהן: לכן הופתעתי שקודם נאמר שמשרד החקלאות לא מתנגד לתכנית, כי כרגע מונחת על שולחן הוות"ל התנגדות של משרד החקלאות.

<רינת כהן: לשאלתך, אני מקווה שהבהרתי את המצב מבחינת הוות"ל וצוותי התכנון.

<רינת כהן: התכנית היום במתכונתה הנוכחית נותנת את המענה הראוי ביותר שניתן לתת מבחינה ניקוזית.

דב חנין: תודה רבה.

דב חנין: למישהו יש משהו חיוני להוסיף?

דב חנין: גברתי, נציגת משרד הפנים.

<כרמית פנטון: אני רוצה לזרוק רעיון או להזכיר – פה אני רוצה לדבר בקשר לעניין הקודם שהוזכר בעניין "מקווה ישראל" – איזשהו רעיון שאני רוצה לזרוע את הזרעים שלו.

<כרמית פנטון: אני רוצה להזכיר את הנחיית היועץ המשפטי לממשלה לגבי הסמכויות של הממונה על מחוז במשרד הפנים שכשיש מחלוקות בין רשויות שלטון שונות, אני מניחה שאנשי "מקווה ישראל" יודעים את זה, לעשות הליך גישור בין רשויות השלטון השונות.

<כרמית פנטון: יכול להיות שזה המקרה, אם רוצים משרדי הממשלה השונים ו"מקווה ישראל".

<כרמית פנטון: אבל לאור זה ששמעתי שאין יו"ר, אני מבינה שחלק מהבעייתיות יכולה להיות העניין הזה.

<כרמית פנטון: אינני יודעת גם מה הסמכויות של המנכ"ל ואחרי כן צריך גם לבחון מה קורה בדיוק בדירקטוריון.

<כרמית פנטון: אבל אני רוצה לזרוק את הרעיון הזה.

<כרמית פנטון: אם מעוניינים לבוא לאיזשהו הליך של גישור, כי בכל מקרה, בין אם ייצא בסוף איזשהו הליך משפטי או לא, יש את הנחיית היועץ שבמקרה של מחלוקת צריכים לבוא לאיזשהו הליך של גישור.

<כרמית פנטון: בסוג מחלוקת כזה.

<כרמית פנטון: כיוון שמדובר גם על איזושהי התדיינות בין השמאים, אזרוק עוד איזושהי סוכריה לדיון.

<כרמית פנטון: לחלקכם אני יודעת שהשם אולי קצת מוכר, כיהנתי גם כיו"ר ועדת הערר של פיצויים והיטלי השבחה גם במחוז מרכז וגם במחוז תל אביב.

<כרמית פנטון: לכל הנושא של השמאים וכולי אני בוודאי אוכל לתרום.

<כרמית פנטון: אני זורקת אליכם איזשהו רעיון.

<כרמית פנטון: זה צריך לבוא, כמובן, מרצון של משרדי הממשלה השונים.

<כרמית פנטון: תזכרו את זה כשתהיו בדיונים ואם תרצו – אפשר לעשות את ההליך הזה.

דב חנין: תודה רבה.

דב חנין: איילון, אתם רוצים לדבר על "מקווה ישראל"?

דב חנין: מישהו רוצה לדבר על "מקווה ישראל" ספציפית?

דב חנין: אנחנו נמשיך בדיון, אם אלה נושאים אחרים אז נדלג עליהם לסיבוב השני.

דב חנין: אני רוצה לסכם את החלק הזה של הדיון שלנו.

דב חנין: מהדברים שנשמעים כאן אני מאוד מודאג.

דב חנין: אני מאוד מודאג כי למרות שיש דיונים והידברות וכדומה, אני לא רואה את ההתקדמות, וההתקדמות היא מה שאנחנו נבחנים עליו.

דב חנין: אנחנו לא נבחנים על זה שיש דיונים.

דב חנין: אנחנו נבחנים על זה שיש לדיונים האלה תוצאות ושהתוצאות האלה יכולות לייצר את מה שכולנו מבינים שחייבים לייצר ממש עכשיו וזה מסילה רביעית באיילון.

דב חנין: עכשיו צריך מסילה רביעית באיילון.

דב חנין: שמענו מנציגי הרכבת שגם אם כל החסמים ייפתרו, אנחנו מדברים על עוד כמה שנים.

דב חנין: זה כשלעצמו מדאיג.

דב חנין: אבל אם כל החסמים לא יפתרו – אז אנחנו מדברים על עוד תוספת של זמן שבעצם הולכת לתקוע את מערכת הרכבות של מדינת ישראל.

דב חנין: בונים תחנות רכבת, בונים קווי רכבת, אבל הכול ייתקע בפקק תנועה של רכבות בנתיבי איילון.

דב חנין: זה לא אפשרי, זה לא ייתכן ואנחנו לא מתכוונים להשלים עם המצב הזה.

דב חנין: זו נקודת המוצא שלי.

דב חנין: מה צריך לעשות?

דב חנין: שמעתי פה את נציגי "מקווה ישראל" וכי"ח.

דב חנין: אני רוצה שוב לחזור ולהביע הערכה, "מקווה ישראל" הוא מוסד חשוב.

דב חנין: אני חושב שאף אחד מהגורמים שנמצאים מסביב לשולחן לא רוצה לפגוע במוסד הזה ובעבודה החינוכית שלו.

דב חנין: אני מאוד מודאג מהעובדה ש"מקווה ישראל" מתנהל ללא יושב-ראש.

דב חנין: מהדיון הזה נוציא מכתב לשר החינוך בבקשה לפעול באופן מידי כדי למנות, להתקדם במינוי יושב-ראש ל"מקווה ישראל".

דב חנין: זה כמובן לא תפקידה של ועדת המשנה לתחבורה ציבורית, אבל כמו שאתם רואים, הכול מתנקז בסוף לתחבורה, אז אנחנו צריכים לפתור את כל הבעיות של המדינה על הדרך.

דב חנין: זה באמת לא סביר ולא הגיוני וחס וחליליה זה יכול לייצר קשיים בפעולה של המוסד הזה.

דב חנין: זה הדבר האחרון שאנחנו נרצה בו.

דב חנין: מבחינת הנושא שאנחנו נמצאים בו.

דב חנין: אני חושב שאנחנו צריכים להתקדם בצורה מקבילית.

דב חנין: דבר ראשון, הפנייה שלי לוות"ל: אני מבין שהוגשה התנגדות מטעם משרד החקלאות.

דב חנין: הבקשה שלי – אתם כבמובן תבחנו את ההתנגדות הזו, תחליטו לגביה את אשר תחליטו, אנחנו לא מוסד תכנוני ולא באים במקומכם – הפנייה שלי לוות"ל, אנא תעבירי את זה גם לגורמים הממונים עליך, היא לקבל את ההחלטה מוקדם ככל האפשר.

דב חנין: זאת אומרת, להיכנס לתהליך, לתת לסוגיה הזו באמת באמת עדיפות.

דב חנין: לבחון את ההתנגדות, לראות מה הקשיים, מה הבעיות, מה הפתרונות, מה ההצעות ולקבל החלטה.

דב חנין: מבחינת הנושא של המשא ומתן בין "מקווה ישראל" לבין גורמי המדינה האחרים, אני מציע את המתווה הבא: אני מוכן לאפשר למשא ומתן הזה חודש נוסף.

דב חנין: אני מציע שתתכנסו מיד בסיום הישיבה הזו, תחליטו על מתכונת של ישיבה מעשית כדי לראות איך מתקדמים.

דב חנין: נמצאת גם על השולחן הצעתה של נציגת משרד הפנים.

דב חנין: אם אתם תחליטו שזה דבר שמקדם את התהליך, יכול להיות שזה פתרון להיכנס לתהליך של גישור ובלבד – אני אומר את זה גם לך, גברתי – שהתהליך הזה חייב להיות מוגבל בזמן.

דב חנין: אנחנו מדברים על גישור כדי לראות אם אפשר להגיע להסכם בדרך הזאת, כן או לא, בפרק זמן קצר.

דב חנין: אני הייתי רוצה לראות את התהליך הזה ממוצא במהלך החודש הקרוב.

דב חנין: אם תצליחו להגיע לפתרון מוסכם, אם בדרך של הידברות ביניכם, אם זה בדרך של גישור, אני אהיה הראשון שאברך על כך.

<כרמית פנטון: אני מציעה אדוני, שאחרי חודש, אם ירצו גישור, שפשוט ישלחו מכתב.

דב חנין: כן, כן.

דב חנין: הם ישלחו מכתב.

דב חנין: הם ייפגשו מיד אחרי הישיבה הזו, ידברו ביניהם והכול במסגרת החודש.

דב חנין: אם הם ירצו גישור, עכשיו הם יישבו ביניהם, יחליטו אם רוצים גישור, לא רוצים גישור.

דב חנין: יסכמו עכשיו.

דב חנין: אין לנו זמן לחכות.

דב חנין: אין לנו את הפריבילגיה הזו.

דב חנין: במקביל אני מתכוון לשלוח מכתב לשר התחבורה ולבקש ממנו, במקביל לכל מה שאנחנו עושים כאן, להתחיל במהלך על פי חוק "מקווה ישראל".

דב חנין: המהלך הזה יכול להיות שלא יהיה צורך להפעיל אותו, אבל אם המשא ומתן הזה לא יעלה יפה ואנחנו בעוד חודש נגלה שהעסק תקוע באותו מקום שבו אנחנו נמצאים עכשיו, אנחנו נבקש משר התחבורה לפנות לשרי החינוך, הפנים, החקלאות והתרבות כדי לבקש מהם להתחיל את ההליך של עבודה מול הכנסת, הקמת ועדה משותפת, והחלטה שתחומים מסוימים, שטח מסוים ב"מקווה ישראל" יוכל להיות מוגדר מבחינת הייעוד שלו כשטח דרך.

דב חנין: אני מבין שמדובר על שטח לא גדול.

דב חנין: אני מבין שככל שאנחנו מדברים על תכניות הניקוז, אלה הן תכניות שבסופו של דבר אחרי עבודות יוחזרו ל"מקווה ישראל" לשימוש חקלאי.

דב חנין: הפנייה הזו שלי לשר התחבורה תאפשר לנו לדעת מי תוקע את הדברים.

דב חנין: אם אחד השרים, שר החינוך, שרת התרבות, שרה חקלאות או שר הפנים יתנגד למהלך, לפנייתו של משרד התחבורה, אז הציבור יידע מי האדם האחראי לזה שאין מסילה רביעית באיילון ואותו אדם יצטרך לתת דין וחשבון לציבור הישראלי.

דב חנין: אני חושב שפנייה כזו של שר התחבורה, התחלת מהלך כזה של שר התחבורה זה הליך הכרחי בשלב שבו אנחנו נמצאים.

דב חנין: כמובן שאם הדבר הזה לא יקרה, אנחנו נפעל בכנסת.

דב חנין: אנחנו לא מתכוונים להמשיך ולהשלים עם המצב הזה ואם לא תהיה פנייה של שר התחבורה והתחלת המהלך הזה, אנחנו נקדם בכנסת חוק שישנה ככל הדרוש את חוק "מקווה ישראל" כדי לאפשר לנו לקדם את פרויקט המסילה הרביעית.

דב חנין: אני רוצה לעבור מכאן לנושא החשמול והחסמים בנושא החשמול.

דב חנין: שמענו הצגה קצרה של הדברים.

דב חנין: אני מניח שאתה רוצה להציג את המצגת עכשיו.

דב חנין: ראובן, בבקשה.

<ראובן קוגן: אני אתן מצגת קצרה כי אם רוצים להיכנס לפרטי הפרויקט הזה, צריך יותר משעה ולדעתי גם יותר מיום.

<ראובן קוגן: באופן כללי, פרויקט החשמול מכיל בתוכו את המרכיבים הבאים – את זה צריך לזכור, אנחנו מעבירים את כל ההפעלה של רכבת ישראל להפעלה בחשמול בניגוד להפעלה בדיזל היום ובשביל זה צריך כמה דברים.

<ראובן קוגן: קודם כל, אנחנו צריכים לשים את תשתיות החשמול ועל זה נתעכב אחר כך עם קבלן החשמול ועתירות וכל הדברים שקורים סביב זה ומפריעים לנו להתקדם בקצב שאנחנו מצפים ורוצים להתקדם.

<ראובן קוגן: הציוד הנייד החשמלי זה שני מכרזים ענקיים.

<ראובן קוגן: אחד מכרז לקטרים חשמליים.

<ראובן קוגן: שם יש זוכה, חברת "בומברדיה", שכבר סיפקה את הקטרים.

<ראובן קוגן: הקטר החשמלי הראשון נמצא כרגע במוסך החשמלי הראשון בלוד, עבר את הבדיקות הסטטיות ואנחנו מצפים שבקרוב יגיע לעשות את הבדיקות הדינמיות במסלול ההרצה בין צומת דניאל לגשר 7 בתוואי של הקו המהיר לירושלים.

<ראובן קוגן: בשביל להתקדם צפונה לכיוון שפיים, לכיוון נהריה, אנחנו נדרשים גם להחליף את מערכת האיתות הקיימת.

<ראובן קוגן: מערכת האיתות החשמלית לא יודעת לדבר עם החשמול, לכן אנחנו מחליפים את המערכת הזאת למערכת אלקטרונית גם יותר מתקדמת, גם במשהו שנמצא בממשק טוב יותר עם מערכת החשמול.

<ראובן קוגן: זה עוד פרויקט של כמיליארד שקל מעבר ל-12 מיליארד שקלים של החשמול עצמו.

<ראובן קוגן: הדבר שנראה פה כמו שתי מילים מכובסות: כל הנושא של המוכנות הארגונית, זאת אומרת איך הרכבת כגוף תפעולי מעבירה את עצמה מהעברה בדיזל להפעלה בחשמול על כל הנהיגה בקטרים חשמליים.

<ראובן קוגן: שכחתי להגיד את זה אבל גם לזה יש לנו זוכה, חברת "סימנס" שזכתה במכרז של יותר מ-3 מיליארד שקלים לאספקת - - - החשמליים.

<ראובן קוגן: זה ציוד מאוד חדשני ומתקדם שיגיע לארץ ב-2021, תלוי כמובן בעתירות אם יהיו או לא יהיו כי כל מכרז היום נתקף על ידי אלה שלא זכו בו.

<ראובן קוגן: הדבר היותר קטן מבחינה כספית אבל לא פשוט מבחינה מוניציפלית: כל הנושא של מעבר מערכת החשמול בתוך העיר חיפה.

<ראובן קוגן: היו הבנות, יש הסכם שקיבל תוקף של פסק דין בין הרכבת לבין מדינת ישראל לבין עיריית חיפה שמאפשר לכאורה את החשמול של התוואי הקיים בתוך העיר.

<ראובן קוגן: אבל היום אנחנו נמצאים בוויכוח אחר בתוך הוות"ל: הכפלת מסילות החוף.

<ראובן קוגן: אם מדברים על מסילה רביעית, צריך להבין שהמסילה הרביעית לכשעצמה זה לא פרויקט שפותר את הבעיה כי למרבה השמחה או הצער, תלוי איך מסתכלים על זה, הרכבת לא יכולה להמריא מסבידור ולהגיע לחיפה אלא היא צריכה גם מסביר ועד חיפה 4 מסילות ולא רק מתל אביב סבידור ועד לוד.

<ראובן קוגן: לכן, הפרויקט הבא שאנחנו כרגע עוסקים בו ומתקדמים בו זה תת"ל 65 – הכפלת מסילות החוף בין חיפה לתל אביב.

<ראובן קוגן: שם אנחנו פוגשים את חיפה עוד פעם ולראות מהו התוואי של הכפלת מסילות החוף אל מול העיר.

<ראובן קוגן: הם רוצים למנהר את כל התוואי.

<ראובן קוגן: יש לזה השלכות גם הנדסיות לא פשוטות וגם תקציביות לא פשוטות, אבל זה עוד דיון שאנחנו נמצאים בו כרגע.

דב חנין: ראובן, תביא בחשבון שיש לך עוד ארבע דקות.

דב חנין: תתארגן בהתאם.

<ראובן קוגן: יש לי עוד שני שקפים ותמונות.

<ראובן קוגן: אני לא אדבר על הציוד הנייד כי בסך הכול, הדבר המרכזי שנתקל בחסמים רוב הזמן זה נושא התשתיות.

<ראובן קוגן: מבחינת התשתיות אנחנו מדברים על חשמול של 420 קילומטר רצועת הרכבת.

<ראובן קוגן: זה כמעט כל התוואים למעט, בשלב זה, קו העמק וקו מלחה וקו אשקלון - - - שהוא דווקא נמצא בתכנון של חשמול, אז זה קצת יותר, זה 480 קילומטר; ו-13 קווי נוסעים, 14 תחנות השנאה – תחמ"שים קטנים שמיועדים לספק את החשמל לרכבת ישראל.

<ראובן קוגן: מערכת הולכה, אותם הכבלים שאתם כבר רואים אותם לאורך כביש 1 ומערכת שליטה ובקרה SCADA.

<ראובן קוגן: אלה המרכיבים של המערכת עצמה.

<ראובן קוגן: כמובן מחשמלים מעבר למסילות את כל מתחמי התחזוקה בקישון, בחיפה, בלוד ובאשקלון.

<ראובן קוגן: העבודה מחולקת ל-16 חבילות עבודה.

<ראובן קוגן: כתובים פה מעט מהממשקים שיש לפרויקט הזה.

<ראובן קוגן: הממשק של החשמול הוא עם כלל עבודות הרכבת.

<ראובן קוגן: כל מה שיקרה ברכת ישראל מהיום והלאה הוא בממשק פרויקט החשמול.

<ראובן קוגן: כל תחנת רכבת שיוצאת היום לביצוע, עוברת את התיאום עם מנהלת החשמול – יושב פה ראש מנהלת החשמול עמית צלקה וה-CTO של הפרויקט, ג'ון – הם צריכים לראות שכל התכנון ההנדסי תואם את הדברים של הפעלה בחשמול.

<ראובן קוגן: לוחות הזמנים העקרוניים של הפרויקט הזה נפרסים עד 2021.

<ראובן קוגן: בסוף רבעון ראשון 2018, ב-31 במרץ זה ערב פסח אז נעשה יומיים דחייה, אנחנו רוצים לפתוח את קו תל אביב תחנת-האומה.

דב חנין: תל אביב-ההגנה, אני מבין, בשלב זה.

דב חנין: תל אביב-הגנה עד ירושלים-בניני האומה כאשר הקו הזה מבחינת

דב חנין: כם כרגע מתוכנן להיות מופעל ב-31 במרץ?

<ראובן קוגן: מכיוון שכולם שואלים אותי איך זה יכול להיות הגיוני, אז החלפתי את המשפט – אנחנו ברכבת נעשה הכול כדי שזה יקרה.

<ראובן קוגן: אתה דיברת קצת על הנושא המשפטי, אני חושב שזה מאוד חבל שאנחנו כבר שנתיים מאז זכיית הקבלן וחתימת חוזה אתו ועדיין נמצאים בהליך המשפטי.

<ראובן קוגן: זה מאוד משפיע על העבודה שלו גם בקו שלכאורה הוחרג מפסק הדין, שזה תל אביב–ירושלים.

<ראובן קוגן: בסוף, כמו שאמרת בצדק, קבלן שזוכה בפרויקט של 420 קילומטר ומבצע 60, לא יכול לתכנן את התשומות שלו ולא לכלכל את צעדיו בצורה נכונה, מה שמשפיע על קבלת ההחלטות שלו בשטח.

<ראובן קוגן: בסוף, מה שצריך בשטח היום זה תשומות של תכנון וביצוע ועבודה.

<ראובן קוגן: אני לא מדבר כרגע על הדברים שעד היום הצלחנו לפתור אותם כמו חלונות העבודה שהולכים לספק לקבלן על מנת שהוא יוכל להתקדם.

<ראובן קוגן: סיירתי ביום שבת הזה בשטח.

<ראובן קוגן: יש עמודים מורכבים, שרק עמוד אחד לוקח שעה להעמיד אותו וזה אחרי שכבר עשו את כל הביסוס ועוד לפני שעשו את מתיחת הכבלים.

<ראובן קוגן: זו עבודה מסובכת.

<ראובן קוגן: בחשמול, לצערנו בניגוד לדברים אחרים, אם יש עמוד אחד שלא נמצא במקום, המערכת לא יודעת לפעול.

<ראובן קוגן: זו מערכת שרמת הדיוק בה גבוהה מאוד.

<ראובן קוגן: אנחנו מתקדמים לאורך השנים.

<ראובן קוגן: ב-2020 נחבר את רוב הרשת באזור המרכז - - -

דב חנין: אנחנו נעצור כאן את לוחות הזמנים.

דב חנין: אנחנו מקווים שנגיע בשלום ל-2020.

דב חנין: ראובן, אם יש לך עוד איזשהו משפט או שניים להגיד.

<ראובן קוגן: אני אגיד רק מה קורה היום.

<ראובן קוגן: נכון להיום, כמו שאמרתי, אנחנו מסיימים את החשמול של מה שהגדרנו כ-test track, אותם 12 קילומטר מסילה שבה הקטר החשמלי עושה את הבדיקות האחרונות שלו לקראת סגירת התוכנה וייצור סדרתי של קטרים חשמליים לטובת מערכת חשמול ישראלית, כי כל מערכת היא קצת שונה וצריכים לעבור סדרה של הרצות על מנת לסגור את המערכת הזאת.

<ראובן קוגן: ברגע שנעשה את זה, אנחנו במקביל מתקדמים עם הקמת מערכת החשמול לכיוון קו תחנת האומן במזרח ותחנת ההגנה במערב.

<ראובן קוגן: מי שנוסע יכול לראות היום כבר את העמודים וחלק מהמערכת בהתקדמות כזאת או אחרת.

<ראובן קוגן: על מנת שנוכל בפעימת איתות של פברואר לחבר את תחנת האומן למערכת האיתות – כולם כבר יודעים מה זה פעימת איתות, אז חסכת לי - - - בשבת האחרונה את כל ההסברים מה זה האיתות – פעימת האיתות הבאה תהיה בפברואר ואז אנחנו נחבר את תחנת האומן לרשת הארצית על מנת שבסוף מרץ נוכל להפעיל את הרכבות מתחנת ההגנה עד תחנת האומה במשטר של שתי רכבות בשעה בכיוון וזאת מתוך אילוצי התשתית שיש לנו כרגע.

<ראובן קוגן: עכשיו אני אומר משהו שלא כולם יסכימו אתי.

<ראובן קוגן: אני חושב שקו כל כך חדשני וכל כך מתקדם, צריך גם לו לתת איזושהי הרצה.

<ראובן קוגן: להפעיל שם את מקסימום הרכבות שאפשר להפעיל בתחנה הזאת שזה 6 רכבות בשעה בכיוון, כשמשטר ההפעלה הוא 4 לתל אביב ו-2 למודיעין, אני חושב שצריך להתחיל את זה קצת יותר לאט על מנת שנלמד אנחנו כמערכת תפעולית מה זה עושה לנו.

<ראובן קוגן: גם לנסוע במנהרות ובגשרים, צריך לראות שאנשים מתרגלים לתופעה הזאת.

<ראובן קוגן: זה גם לא פשוט.

<ראובן קוגן: עד כאן.

דב חנין: תודה רבה, ראובן.

דב חנין: חברים, מי רוצה להוסיף לנו?

דב חנין: גיל, בבקשה.

דב חנין: גיל יעקב, מנכ"ל 15 דקות.

יעקב גיל: תודה.

יעקב גיל: התמונה שעולה מהדיון הזה היא מאוד מדאיגה.

יעקב גיל: השורה התחתונה היא שתושבי ישראל שצריכים להגיע לגוש דן או במקרה הזה גם לירושלים, פשוט נמצאים כרגע כבני ערובה למשא ומתן שנמשך הרבה מאוד זמן.

יעקב גיל: אגב התכנית בוות"ל, מאוד הפתיע אוי שלקח 10 שנים להגיע לאן שהגענו היום מהרגע שהיא הונחה ב-2007, שהרי הוות"ל אמור להיות מסלול עוקף ביורוקרטיה.

יעקב גיל: הוועדה לתשתיות לאומיות הוקמה כדי לזרז הליכים, ובפועל אנחנו עם תכנית שכבר 10 שנים נמצאת במוסד הזה.

יעקב גיל: בשורה התחתונה, אנחנו משלמים פה מחיר כבד שהוא לא רק לנוסעי הרכבת שכבר היום חווים את הצפיפות ואת חוסר היכולת להוסיף תדירות.

יעקב גיל: אנחנו מדברים פה על השפעה תחבורתית רוחבית על גוש דן שבעצם אנשים לא יוכלו לבצע מעבר לשימוש ברכבת כי פשוט לא יהיה היצע של רכבות להציע להם בשנים הקרובות.

יעקב גיל: הבעיה הזאת מחריפה מכיוון שאין לעניין הזה אבא ואימא.

יעקב גיל: אנחנו לא רואים אף גורם שבאמת לוקח את הבעלות על העניין הזה ברמת שר.

יעקב גיל: שר התחבורה היה צריך לקחת את הנושא הזה.

יעקב גיל: הוא מנסה להתגאות בתדמית של בולדוזר ולגזור סרטים, אבל זאת ההזדמנות שהוא היה צריך לקחת כדי לפתור את החסמים, בין אם זה ברמת שרים, בין אם זה ברמת הפקידות.

יעקב גיל: זה פשוט לא יאמן שמצד אחד גוזרים סרטים על פרויקטים של רכבת ומצד שני אי אפשר לספק את הסחורה בגלל הפרויקט הזה שתקוע.

יעקב גיל: אני חושב, לצערי אני אומר את זה, שצריך להתחיל לחשוב על חלופות לתקופת ההיערכות.

יעקב גיל: אם אנחנו שומעים שגם אם מחר בבוקר כל הבעיות ייפתרו, ייקח לפחות 6 שנים להקים את המסילה הרביעית.

יעקב גיל: בואו נוסיף לזה את כל הזמן של הפתרונות וכל המשא ומתן, אנחנו מדברים פה על מצוקה תחבורתית שצריך לתת לה מענה וזה לא נראה שמישהו בכלל נערך לזה.

יעקב גיל: זאת אומרת, הפרויקטים מתנהלים, תהיה דחייה של שנה, יגיע חורף וזה יידחה עוד שנה.

יעקב גיל: אבל המצב התחבורתי מדרדר.

יעקב גיל: 200 אלף מכוניות בשנה על הכביש זה לא מצב שאפשר להשלים אתו במצב ההתנהלות הקיים.

יעקב גיל: לצערי, אני אומר, צריך להיערך למצב של מתן פתרונות אחרים, בין אם זה נתצ"ים חירומיים בכבישים הבין עירוניים שיספקו את הסחורה בכניסה למטרופולין או כל דרך אחרת שתאפשר תנועה של אנשים.

יעקב גיל: פשוט מדהים מה שקורה פה.

יעקב גיל: חבר הכנסת חנין, אנחנו קוראים לכם לקדם במקביל ולא לחכות למשא ומתן, לקדם הצעת חוק שתהיה מונחת כבר על השולחן, שיהיה בה איזשהו דיון, ולו כדי לזרז את כל הגופים להגיע להסכמה.

יעקב גיל: זה פשוט מצב שהוא בלתי נסבל וממש קריאת השכמה לכל הגורמים שנמצאים פה.

יעקב גיל: אני קורא לכם, אני לא יודע כמה מכם נוסעים בתחבורה הציבורית, אני קורא לכם לנסוע ברכבת.

יעקב גיל: בתקופה האחרונה המצב מדרדר משנה לשנה מבחינת העומסים וזה לא יכול להמשיך כך.

דב חנין: תודה רבה.

<הילה חדד: אני לא מאמינה את האמירות שלך.

<הילה חדד: אתה מכיר יותר טוב מכולם את כל הפרויקטים שאנחנו עושים בדיוק למה שאתה מציע: פרויקט הנתיבים המהירים, פרויקט מהיר לעיר, פרויקט אופנידן.

<הילה חדד: כולם מקודמים - - -

דב חנין: הילה, גברת חדד, זו ביקורת של אוהב.

דב חנין: זו ביקורת של אוהב.

דב חנין: של מי שרוצה לראות את התחבורה הציבורית יותר מתקדמת.

דב חנין: קבלו בברכה את הביקורת הזו ותשתמשו בה כדי ללחוץ על מי שצריך ללחוץ.

דב חנין: דוד, בבקשה.

<דוד קשני שני: דוד מעמות קול בשכונות.

<דוד קשני שני: אנחנו השכנים שלכם.

<דוד קשני שני: אני גר בשכונת הארגזים כבר 70 שנה.

<דוד קשני שני: אתה מאמין לי?

<דוד קשני שני: אנחנו אוהבים אתכם.

<דוד קשני שני: כאשר סללו את כביש 6, הגיעו אתם להסכמה לחילופי קרקעות וגם קיבלו פיצוי של 1,300 שקל לדונם.

<דוד קשני שני: זה לפי החוק.

<דוד קשני שני: אני מציע לכם לבוא להצעות של חילופי קרקעות.

<דוד קשני שני: זה הכי טוב.

<דוד קשני שני: ודבר שני לרכבת: האם אפשר לעשות את זה מתחת לקרקע של "מקווה ישראל"?

דב חנין: תודה רבה.

<מקסים מורוגובסקי: לא אחזור על כל הדברים שנאמרו.

<מקסים מורוגובסקי: אנחנו בתור ארגון נוסעים ארצי קצת מודאגים מכל מה שנשמע פה.

<מקסים מורוגובסקי: אחרי שיפתרו את כל הפלונטר רק לבנות את המסילה הרביעית שזה באמת הדבר הכי חשוב כרגע לפיתוח התחבורה הציבורית בישראל ייקח עוד 6 שנים, אז מתי באמת זה יקרה?

<מקסים מורוגובסקי: 2030.

<מקסים מורוגובסקי: אני אעבור להצעות שלנו לכלל הגורמים, גם למשרד התחבורה, רכבת ישראל או למר חנין בשביל לקדם את זה.

<מקסים מורוגובסקי: א', אנחנו חושבים בתור ארגון נוסעים – יש תכנית פיתוח שאפתנית מאוד של משרד התחבורה: קווים חדשים לצפון ולדרום.

<מקסים מורוגובסקי: לדעתנו, צריכים להפנות כרגע את כל המשאבים לפרויקט שנראה פחות טוב: למסילה הרביעית לתל אביב לפני שפותחים את כל הקווים כי ברגע שנגיע ל-2025 ויפתחו עוד קווים צפונה ודרומה, כולם יעמדו בפקק.

<מקסים מורוגובסקי: הרכבות פשוט לא יזוזו.

<מקסים מורוגובסקי: בתור ארגון נוסעים רואים את זה ככה.

<מקסים מורוגובסקי: יש תקציב, אז לעשות את כל מה שאפשר בשביל לקדם קודם את המסילה הרביעית.

<מקסים מורוגובסקי: הצעה נוספת שלנו היא לפחות חלופה זמנית שתקל אולי על הנושא.

<מקסים מורוגובסקי: אני מדבר על המסילה המזרחית.

<מקסים מורוגובסקי: ראיתי שאף אחד לא הזכיר את זה פה, אשמח לזרוק את זה לאוויר העולם כאן.

<מקסים מורוגובסקי: יש מסילה מזרחית בגוש דן שכרגע נוסעות עליה רכבות משא בין קסם ללוד.

<מקסים מורוגובסקי: אם המסילה הרביעית כל כך מתעכבת אני מציע לבחון לעשות חלופות לרכבות מהצפון עד לדרום שחלקן שבתחום העבודות, בעוד 5 שנים זה כבר יהיה בלתי נסבל, יהיו באופן קבוע בלו"ז ויעברו שם.

<מקסים מורוגובסקי: אני מניח שיש הרבה נוסעים מהצפון שלא כולם צרכים לתל אביב, לא כולם צריכים בדיוק למרכז.

<מקסים מורוגובסקי: זה יכול להוריד קצת.

<הילה חדד: פרויקט המסילה המזרחית מקודם לתכנון מפורט כבר.

<הילה חדד: פרויקט מסילה 531, מסילות השרון, גם יחבר את הצפון למזרחית הקיימת שיש לה מגבלות מהירות, אבל גם אתה אנחנו נדע לחיות.

<הילה חדד: היא לא תפתור את הבעיות שהמסילה הרביעית צריכה לפתור, אבל היא גם מקודמת ומבוצעת.

<הילה חדד: זה כבר בתכניות.

<מקסים מורוגובסקי: זה בררו לנו.

<מקסים מורוגובסקי: אנחנו הצענו את זה כפתרון ביניים שיכול להקל ברמה הארצית.

<מקסים מורוגובסקי: דבר אחרון.

<מקסים מורוגובסקי: לגבי החשמול, ראינו פה את נציג רכבת ישראל ואני שמח שזה סדר העדיפויות: לחשמל קודם את המסילות הפרבריות על פני המסילות הארוכות, ארחי הקו לירושלים.

<מקסים מורוגובסקי: כלומר, מסילה של בנימינה, מבנימינה לרחובות ומסילה של אשקלון–ראשון מערב להוד השרון.

<מקסים מורוגובסקי: זה מאוד חשוב גם מבחינתנו כי הרווח במסילות כאלה מחשמול הוא יותר גבוה.

דב חנין: תודה, אדוני.

דב חנין: בבקשה גברתי, שני משפטים.

<צאלה פינטו: הגעתי לספר על ההשלכות, להציג לכם את הצד שלנו, מה העלות של זה ולהציע הצעה לפתרון מקביל.

<צאלה פינטו: אני אם ל-4 ילדים קטנים.

<צאלה פינטו: הגדול שלי בן 4 ואני מתגוררת בעוטף עזה ועובדת בתל אביב כי שם, מה לעשות, נמצאים מרכזי התעסוקה, ואני מובילת יוזמת 50 דקות, יוזמה לחבר את יישובי הדרום למרכזי התעסוקה בתל אביב בצורה יעילה.

<צאלה פינטו: אנחנו רוצים שפעם בשעה תהיה רכבת נטו לתושבי הדרום.

<צאלה פינטו: מתוך ה-4 שכבר יש, אחת תשרת 75% מהאזרחים שנמצאים בדרום.

<צאלה פינטו: מאבק עיקש ומרשים אבל נתקל בהתנגדות בלתי סבירה מצד משרד התחבורה, הרכבת, למרות שכבר יש פיילוט עקב המאבק שלנו וזה מצליח.

<צאלה פינטו: אני מודאגת כי מה שאני שומעת פה זה ש-10 שנים כבר עובדים על הרכבת הזו ו-6 שנים קדימה והפתרון לא נראה באופק.

<צאלה פינטו: מנגד, משרד התחבורה, הרכבת, מנופפים במסילה הרביעית כפתרון קסם למה שיפתור את מצוקת תושבי הדרום.

<צאלה פינטו: בכל מכתב, גם במכתב לדב חנין, גם במכתב לוועדה, במכתב לחברי הכנסת ולציבור, הם מנופפים בזה שהמסילה הרביעית תיתן פתרון.

<צאלה פינטו: מדובר בהטעיית הציבור, לא פחות מזה.

<צאלה פינטו: הציבור מקבל את זה ומבין שמחר, אוקיי, מחר-מחרתיים תהיה מסילה רביעית, לא שווה לצאת למאבק.

<צאלה פינטו: יש לי 4 ילדים שצריכים את אימא שלהם עכשיו.

<צאלה פינטו: מה שהרכבת הזו תחסוך, זה יכול להגיע ל-50 דקות ביום, שזה סיפור, שזה מקלחת, הם צריכים את זה עכשיו כשהם בני 4 ולא בעוד 10 שנים.

<צאלה פינטו: אני רוצה להציע את הפתרון שלי.

<צאלה פינטו: דבר ראשון, ישנו יחס לינארי בין מהירות הרכבות לבין הקיבולת שלהן.

<צאלה פינטו: אם הרכבת נוסעת רבע שעה, יוכלו לעבור 4 רכבות בשעה.

<צאלה פינטו: אם הן תסענה מהר יותר, יוכלו לעבור יותר.

<צאלה פינטו: ככה פשוט.

<צאלה פינטו: מהירות כפול זמן שווה דרך.

<צאלה פינטו: מה שאפשר לעשות בזמן הזה באופן בהול, כבר ממחר בבוקר, לקדם נתיבי תחבורה ציבורית ולאפשר גם לתושבי המרכז אלטרנטיבה טובה יותר.

<צאלה פינטו: גם מי שעולה בראשון ולוקח לו 45 דקות להגיע לתל אביב, לגמוע 10 קילומטרים, זה גם לא סביר.

<צאלה פינטו: כולם מקבלים שירות נחות.

<צאלה פינטו: אנחנו מציעים כבר ממחר בבוקר להתחיל שם נת"צים, להתחיל שאטלים שייקחו את כולם בחינם.

<צאלה פינטו: זה בעלות של 19 מיליון שקל.

<צאלה פינטו: חישבנו.

<צאלה פינטו: ולקדם את המסילה הרביעית, אם יקרה או מה שיקרה קודם זה או המשיח, אחד משניהם.

<צאלה פינטו: אני באמת קוראת לוועדה לקדם ולפעול גם בציר מקביל.

דב חנין: תודה לך.

<מקסים מורוגובסקי: אפשר להתייחס במשפט אחד?

דב חנין: לא.

דב חנין: אני מצטער.

דב חנין: אשמח לקבל ממך עוד הערות בכתב.

דב חנין: אנחנו פשוט עובדים בלוחות זמנים ונכנסת לכאן ועדה אחרת.

דב חנין: אני רוצה לסכם את הדיון הזה כך.

דב חנין: אנחנו חושבים שפרויקט המסילה הרביעית הוא חיוני.

דב חנין: התייחסתי לנושא הזה בחלק הראשון של הדיון.

דב חנין: אנחנו חושבים שגם פרויקט החשמול הוא פרויקט מאוד מאוד חיוני, חשוב, מורכב, מסובך.

דב חנין: נוכח כל הקשיים אנחנו פונים למשרד התחבורה במקביל לכל המהלכים הגדולים הלאה להציע תכנית חלופית, להציע תכניות חלופיות.

דב חנין: הועלתה כאן השאלה של מצוקת תושבי הנגב המערבי וכל הרצועה שמאופקים ועד אשקלון.

דב חנין: הפתרונות יכולים להיות גם ברכבת אבל גם בראייה רחבה, בנת"צים בתוך גוש דן שיאפשרו לתושבי ראשון אולי לוותר על עצירת רכבת אחת ולהגיע בדרך אחרת במהירות.

דב חנין: אנחנו מבקשים ממשרד התחבורה להציג לוועדת המשנה בתוך 3 חודשים תכנית למה הם הפתרונות החלופיים שאפשר לבצע אותם עכשיו עד שהמסילה הרביעית תהיה במקום ועד שכל הבעיות האחרות שדיברנו עליהן יפתרו.

דב חנין: אני חושב שמהלך של נת"צים זמניים בכבישם בין עירוניים הוא מאוד חיוני.

דב חנין: בנתונים הקיימים אין ברירה אלא לצנטר את הנתיבים הבין עירוניים באמצעות נת"צים ולעשות את זה עכשיו.

דב חנין: נושא החשמול.

דב חנין: הדגש שלנו הוא על קו הרכבת המהירה לירושלים.

דב חנין: לוח הזמנים הוא מאד קשה לביצוע אבל זו באמת, לדעתי, משימה ראשונה במעלה מבחינת החשיבות שלה שנעמוד בלוח הזמנים הזה.

דב חנין: אנחנו מקבלים מהרכבת דוח רבעוני אחת לשלושה חודשים שמתאר בגדול את ההתקדמות של הפרויקט.

דב חנין: בסך הכול, אני חייב להגיד שלפחות בדוח הזה הדברים נראים מתקדמים.

דב חנין: אני מבקש מהרכבת בנוסף לזה להעביר לוועדת המשנה מעכשיו כל דוח על עיכוב שקורה במערכת, אם זה כתוצאה מזה שאתם לא יכולים לבצע עבודות חיוניות כי אין לכם את פרק הזמן הדרוש, תעדכנו אותנו.

דב חנין: תעדכנו אותנו על כל נקודה שבה אתם לא מקבלים את הזמן הדרוש כדי לבצע את מה שצריך לבצע.

דב חנין: אנחנו רוצים את המידע הזה.

דב חנין: אנחנו גם נוכל לפעול לגביו מול גורמים אחרים בתוך המערכת הציבורית.

דב חנין: ועדת הכלכלה או ועדת המשנה גם נקיים סיור לקו הרכבת המהיר לירושלים.

דב חנין: נעשה את זה במהלך חודש ינואר.

דב חנין: אני מקווה שעד אז רוב הבעיות שנמצאות בפנינו בדיון הזה תיפתרנה.

דב חנין: אני מאוד מודה לכולכם על ההשתתפות בדיון.

דב חנין: יש לנו המון המון עבודה לעשות.

דב חנין: בהצלחה לכולם.

<רינת כהן: רק הערה קטנה שלי.

<רינת כהן: עניין פורמליסטי שחשוב לי להעביר.

<רינת כהן: הדיון היה על המסילה הרביעית באיילון והתכנית הזאת נמצאת בהליך מעין שיפוטי של 60 יום של התנגדויות.

<רינת כהן: מונתה חוקרת.

<רינת כהן: חשוב לי להבהיר שמה שהבהרתי קודם היה כעמדה כי ליוויתי את התכנית.

<רינת כהן: בסופו של יום, החוקרת תדון בכל התנגדות שתוגש לה והיא זו שתקבל את ההחלטה.

<רינת כהן: חשוב לי להעביר את זה.

דב חנין: הערתך נרשמה בפרוטוקול.

דב חנין: תודה לך.

דב חנין: תודה רבה.

דב חנין: הישיבה נעולה.